**Javni razpis za financiranje** **vzdrževanja in upravljanja sistema javnega obveščanja in alarmiranja s posredovanjem opozorilnih obvestil (JR PWAS-VU)**

**RAZPISNA DOKUMENTACIJA**

**Oktober** **2024**

KAZALO

[1 NAZIV IN SEDEŽ ORGANA, KI DODELJUJE SREDSTVA 3](#_Toc180493968)

[2 PRAVNA PODLAGA ZA IZVEDBO JAVNEGA RAZPISA 3](#_Toc180493969)

[3 NAMEN JAVNEGA RAZPISA 3](#_Toc180493970)

[4 CILJ JAVNEGA RAZPISA 4](#_Toc180493971)

[5 PREDMET JAVNEGA RAZPISA 4](#_Toc180493972)

[6 PRIJAVITELJI 5](#_Toc180493973)

[7 UPRAVIČENI STROŠKI IN NAČIN NJIHOVEGA DOKAZOVANJA 6](#_Toc180493974)

[8 FINANCIRANJE 8](#_Toc180493975)

[9 PREDPLAČILA 9](#_Toc180493976)

[10 POGOJI ZA KANDIDIRANJE NA JAVNEM RAZPISU 9](#_Toc180493977)

[10.1 Splošni pogoji 9](#_Toc180493978)

[10.2 Pogoji za prijavitelje in vse stranke konzorcijskega sporazuma 10](#_Toc180493979)

[10.3 Pogoji za operacijo 10](#_Toc180493980)

[11 NAVODILA ZA IZDELAVO VLOGE 12](#_Toc180493981)

[12 ROK IN NAČIN PREDLOŽITVE VLOGE NA JAVNI RAZPIS 13](#_Toc180493982)

[13 MERILA ZA IZBIRO PREJEMNIKOV SREDSTEV 15](#_Toc180493983)

[14 DODATNE INFORMACIJE 15](#_Toc180493984)

[15 POGOJI ZA SPREMEMBO JAVNEGA RAZPISA 16](#_Toc180493985)

[16 POSTOPEK IN NAČIN IZBORA PRIJAVITELJEV 16](#_Toc180493986)

[17 OBVEŠČANJE PRIJAVITELJEV O REZULTATIH JAVNEGA RAZPISA 16](#_Toc180493987)

[18 SKLEPANJE POGODB IN OBDOBJE PORABE DODELJENIH SREDSTEV 16](#_Toc180493988)

# NAZIV IN SEDEŽ ORGANA, KI DODELJUJE SREDSTVA

Republika Slovenija, Ministrstvo za digitalno preobrazbo, Davčna ulica 1, 1000 Ljubljana (v nadaljevanju: ministrstvo).

# PRAVNA PODLAGA ZA IZVEDBO JAVNEGA RAZPISA

201. člen Zakona o elektronskih komunikacijah (Uradni list RS, št. 130/22 in 18/23 – ZDU-1O; v nadaljevanju: ZEKom-2), 106.i člen Zakona o javnih financah (Uradni list RS, št. 11/11 – upb., 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23), 5. člen Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24; v nadaljevanju ZIPRS), 8. člen Uredbe o vzpostavitvi in zagotavljanju sistema javnega obveščanja in alarmiranja prek javnih mobilnih omrežij (Uradni list RS, št. 127/23; v nadaljevanju: uredba), 3. člen Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11), Uredba (EU) 2021/1060 Evropskega parlamenta in sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko in Uredba (EU) 2021/1058 Evropskega parlamenta in sveta z dne 24. junija 2021 o Evropskem skladu za regionalni razvoj in Kohezijskem skladu in Sklep o začetku postopka in imenovanju razpisne komisije javnega razpisa št. 430-12/2024-3150-108 z dne 23. 10. 2024.

# NAMEN JAVNEGA RAZPISA

Javno obveščanje in alarmiranje s posredovanjem opozorilnih obvestil bodo izvajalci javno dostopnih mobilnih medosebnih komunikacijskih storitev na podlagi številke (v nadaljevanju: izvajalci mobilnih storitev) izvajali v primerih naravnih ali drugih nesreč.

Preko sistemov javnega obveščanja in alarmiranja s posredovanjem opozorilnih obvestil bodo le ti omogočali prenos javnih opozoril in alarmov, kot to določa prvi odstavek 110. člena Direktive (EU) 2018/1972 Evropskega parlamenta in Sveta z dne 11. decembra 2018 o Evropskem zakoniku o elektronskih komunikacijah (UL L št. 321 z dne 17. 12. 2018, str. 36; v nadaljevanju: zakonik).

Uprava Republike Slovenije za zaščito in reševanje (v nadaljevanju: URSZR) pripravlja opozorilna obvestila o aktualnih ali bližajočih se naravnih in drugih nesrečah. V ta namen je v okviru Akcijskega načrta Strategije digitalnih javnih storitev 2030 predvidena Platforma za obveščanje in alarmiranje. Prek platforme bo mogoče hitro in učinkovito obveščati ljudi v povezavi z naravnimi in drugimi nesrečami oziroma jih alarmirati v primeru neposredne nevarnosti. V trenutku, ko URSZR prejme informacijo o nekem dogodku na ozemlju Republike Slovenije, o katerem mora biti obveščeno večje število ljudi, bo uporabljena njegova platforma za množično obveščanje in alarmiranje javnosti. Javnost bodo obveščali regijski centri za obveščanje ali pristojni organi, ki so pooblaščeni za tovrstno obveščanje, ki bodo pripravljena opozorilna obvestila posredovali izvajalcem mobilnih storitev tako, da bo URSZR v platformo za množično obveščanje in alarmiranje vnesel podatke o dogodku, izbral območje za informiranje ter izbral kanale, preko katerih želi obvestiti ljudi. V obstoječem sistemu javnega alarmiranja je URSZR že zagotovil vmesnik, ki bo ob aktiviranju sirene zmožen posredovati podatke o alarmih na to platformo z namenom obveščanja ljudi o alarmih tudi prek drugih komunikacijskih kanalov.

V skladu z uredbo bodo izvajalci mobilnih storitev javno obveščanje in alarmiranje s posredovanjem opozorilnih obvestil izvajali tako, da bodo prek sistema, ki vključuje mobilne bazne postaje, pošiljali sporočila več uporabnikom mobilnih telefonov na določenem območju hkrati na tako imenovani način Cell Broadcast (CB). To je način, v katerem izvajalci mobilnih storitev v realnem času posredujejo od URSZR-ja prejeta opozorilna obvestila vsem uporabnikom svojega omrežja in tudi vsem uporabnikom drugih ponudnikov mobilnih storitev, ki v danem trenutku uporabljajo njegovo omrežje, ki so na geografskem območju, ki ga je določil URSZR.

Sredstva za vzpostavitev in za vzdrževanje ter upravljanje sistema javnega obveščanja in alarmiranja s posredovanjem opozorilnih obvestil v obdobju petih let zagotovi ministrstvo, pristojno za elektronske komunikacije iz sredstev državnega proračuna, v skladu z določbami uredbe. Do sedaj zagotovljena sredstva za vzdrževanje ter upravljanje sistema javnega obveščanja in alarmiranja s posredovanjem opozorilnih obvestil, ki so bila odobrena na podlagi Javnega razpisa za financiranje vzpostavitve, vzdrževanja in upravljanja sistema javnega obveščanja in alarmiranja s posredovanjem opozorilnih obvestil (JR PWAS), še ne omogočajo zanesljivega delovanja celotnega sistema javnega obveščanja in alarmiranja s posredovanjem opozorilnih obvestil.

Namen javnega razpisa je zagotoviti sredstva za zanesljivo delovanje celotnega sistema javnega obveščanja in alarmiranja s posredovanjem opozorilnih obvestil, s čimer se zagotovi tudi enakopravna obravnava vseh izvajalcev in uporaba enotnih pravil.

# CILJ JAVNEGA RAZPISA

Cilj javnega razpisa je zagotavljanje zanesljivega delovanja sistema javnega obveščanja in alarmiranja s posredovanjem opozorilnih obvestil na mobilne telefone ciljne skupine, ki bo:

- povečal varnost v državi s pravočasnim obveščanjem in alarmiranjem ljudi preko različnih komunikacijskih kanalov,

- omogočal obveščanja in alarmiranja za gluhe in naglušne,

- razbremenil operaterje v centru, ki sprejemajo klice na številki 112,

- olajšal koordinacijo reševanja na območjih, ki so jih prizadele naravne in druge nesreče,

- izboljšal obveščenost ljudi v naravnih in drugih nesrečah,

- zmanjšal posredne in neposredne stroške (boljše obveščanje v primeru prometnih in drugih nesreč) in

- uresničeval določbe 110. člena zakonika.

Ciljna skupina so končni uporabniki mobilnih telefonov na ciljnem geografskem območju, ki ga določi URSZR.

Podjetja, ki so prepoznana kot upravičenci, so operaterji elektronskih komunikacij.

# PREDMET JAVNEGA RAZPISA

Predmet javnega razpisa je financiranje vzdrževanja in upravljanja sistema javnega obveščanja in alarmiranja s posredovanjem opozorilnih obvestil na mobilne telefone ciljne skupine (v nadaljevanju: sistem).

Vzdrževanje in upravljanje sistema vključuje naslednje načrtovane poslovne dogodke:

* 1. Vzdrževanje, upravljanje in posodabljanje elementov mobilnega jedrnega omrežja in baznih postaj v okviru sistema.
  2. Tehnična podpora dobaviteljev elementov mobilnega jedrnega omrežja in baznih postaj.
  3. Potrebna nadgradnja in konfiguracija elementov mobilnega jedrnega omrežja in baznih postaj.
  4. Zagotavljanje 99,99 % razpoložljivosti sistema, zagotavljanje nadzora njegovega delovanja ter poročanja.
  5. Izvajanje periodičnih testov delovanja in skupnih testiranj sistema.
  6. Periodično letno varnostno testiranje sistema.

Na podlagi tega javnega razpisa sredstva za stroške vseh zgoraj navedenih načrtovanih poslovnih dogodkov v skladu z 8. členom uredbe zagotovi ministrstvo za obdobje petih let od vzpostavitve sistema, ki se ga bo vzdrževalo in upravljalo.

Upravičenci bodo lahko URSZR-ju za javno obveščanje in alarmiranje s posredovanjem opozorilnih obvestil uporabnikom omrežja zaračunavali stroške opravljenih storitev, vendar le tiste, ki niso vključeni v financiranje po tem javnem razpisu. Za končnega uporabnika mobilnih storitev je javno obveščanje in alarmiranje s posredovanjem opozorilnih obvestil URSZR-ja brezplačno in mu ga upravičenec ne sme zaračunavati.

Na podlagi tega javnega razpisa se projekt, za financiranje katerega se odobrijo sredstva, imenuje operacija.

# PRIJAVITELJI

V skladu z ZEKom-2 morajo izvajalci mobilnih storitev proti plačilu vzpostaviti in zagotavljati sistem, Vlada Republike Slovenije pa z uredbo podrobneje urediti njegovo financiranje oziroma sofinanciranje. Z uredbo je Vlada Republike Slovenije določila, da sredstva za vzdrževanje in upravljanje sistema, za upravičene stroške strojne in programske opreme ter človeških virov za obdobje petih let zagotovi ministrstvo.

Na tem javnem razpisu lahko kandidirajo prijavitelji, ki so registrirani kot operaterji elektronskih komunikacij in so v skladu s 5. členom ZEKom-2 Agencijo za komunikacijska omrežja in storitve Republike Slovenije (v nadaljevanju: AKOS) že obvestili o nameri zagotavljanja javnih komunikacijskih omrežij in so hkrati izvajalci javno dostopnih mobilnih medosebnih komunikacijskih storitev na podlagi številke, ki so dolžni v skladu s prvim odstavkom 201. člena ZEKom-2 vzpostaviti in zagotavljati sisteme in imajo takšen sistem že vzpostavljen oziroma je v postopku vzpostavljanja. Pri tem so izključeni izvajalci, ki jim je bilo že odobreno financiranje vzdrževanja in upravljanja sistema javnega obveščanja in alarmiranja s posredovanjem opozorilnih obvestil na podlagi Javnega razpisa za financiranje vzpostavitve, vzdrževanja in upravljanja sistema javnega obveščanja in alarmiranja s posredovanjem opozorilnih obvestil (JR PWAS).

Na javnem razpisu lahko kandidira prijavitelj samostojno ali skupaj s strankami sporazuma, ki tvorijo konzorcij. Če se na javni razpis v eni vlogi skupaj prijavi več prijaviteljev v konzorcijskem partnerstvu, morajo biti vsi ti registrirani kot operaterji elektronskih komunikacij, kot je to določeno v prejšnjem odstavku. S konzorcijskim sporazumom morajo pooblastiti poslovodečega partnerja, da v imenu konzorcijskega partnerstva predloži skupno vlogo na javni razpis in da v primeru uspešne kandidature na javnem razpisu zastopa konzorcijsko partnerstvo in z ministrstvom sklene pogodbo. Stranke sporazuma odgovarjajo ministrstvu neomejeno solidarno.

Isti poslovni subjekt lahko kandidira le enkrat – bodisi kot samostojni prijavitelj bodisi kot stranka sporazuma v enem konzorcijskem partnerstvu. Če bo poslovni subjekt v okviru istega odpiranja kandidiral v več vlogah, bodo vse vloge, v katerih je prijavljen, izločene iz nadaljnjega postopka.

Prijavitelj lahko nastopa s podizvajalci. V primeru konzorcijskega partnerstva so podizvajalci le skupni podizvajalci vseh strank sporazuma, ne more pa posamezna stranka konzorcijskega sporazuma imeti sama svojega podizvajalca.

Prijavitelj v razmerju do ministrstva v celoti odgovarja za izvedbo operacije, ne glede na število podizvajalcev, ki jih bo navedel v svoji vlogi.

Konzorcij je skupina več strank sporazuma, ki ob solidarni odgovornosti nastopajo v skupni operaciji, ki je v financiranje predložena na predmetni javni razpis.

Stranka sporazuma je članica konzorcija, ki podpiše konzorcijski sporazum in izvaja aktivnosti, kot jih uskladi v okviru konzorcija.

V primeru, da prijavitelj izvaja operacijo s strankami konzorcijskega sporazuma, je vlogi potrebno priložiti izpolnjen, žigosan (če stranke sporazuma uporabljajo žige) in podpisan konzorcijski sporazum z vsemi strankami sporazuma. Vzorec konzorcijskega sporazuma, ki je Priloga 4 razpisne dokumentacije, lahko prijavitelji dopolnijo in pravice ter obveznosti strank sporazuma bolj podrobno določijo, obvezani pa so ohraniti bistvene elemente sporazuma, ki so navedeni v vzorcu v Prilogi 4.

Poslovodeči (vodilni) partner v konzorciju nastopa kot prijavitelj in je v imenu vseh strank sporazuma pooblaščen za predložitev skupne vloge na razpis in v primeru izbora tudi za podpis pogodbe o financiranju. Poslovodeči partner je v imenu konzorcija tudi prvi odgovoren ministrstvu za izvršitev obveznosti iz pogodbe o financiranju.

Upravičenci so prijavitelj ter stranke konzorcijskega sporazuma, ko jim ministrstvo odobri dodelitev sredstev financiranja.

Prijaviteljem, katerih vloge bodo izbrane na tem javnem razpisu, bodo financirani stroški za vzdrževanje in upravljanje sistema, za upravičene stroške strojne in programske opreme ter človeških virov, kot je to določeno v poglavju 5. PREDMET JAVNEGA RAZPISA.

# UPRAVIČENI STROŠKI IN NAČIN NJIHOVEGA DOKAZOVANJA

Upravičeni stroški se presojajo glede na predmet tega razpisa iz poglavja 5 PREDMET JAVNEGA RAZPISA, določajo in dokazujejo v skladu z določili te razpisne dokumentacije.

Upravičeni stroški, ki se financirajo na podlagi tega javnega razpisa, so:

* + - stroški opredmetenih osnovnih sredstev, neopredmetenih sredstev ali stroški uporabe opredmetenih osnovnih in neopredmetenih sredstev;
    - stroški plač in povračil stroškov v zvezi z delom;
    - posredni stroški v višini do 7 % upravičenih neposrednih stroškov;
    - stroški informiranja in komuniciranja;
    - stroški storitev zunanjih izvajalcev.

Pri tem stroški projektiranja, dokumentacije in nadzora, ne glede na to ali so zajeti v stroških plač in povračil stroškov v zvezi z delom ali v stroških storitev zunanjih izvajalcev, v skupni višini ne smejo presegati 10 % celotne vrednosti operacije.

Stroški, ki niso opredeljeni kot upravičeni, so neupravičeni stroški operacije in niso upravičeni do financiranja.

Dodatni stroški, ki bi lahko nastali pri izvajanju posredovanja posameznih opozorilnih obvestil pri uporabi že vzpostavljenega sistema in ki niso konkretno povezani z vzdrževanjem in upravljanjem sistema, niso upravičeni stroški.

Upravičeni stroški vzdrževanja in upravljanja so samo za tiste dele omrežij in sistema, ki so last upravičenca.

DDV ni upravičen strošek.

Začetek upravičenih stroškov je od objave javnega razpisa v Uradnem listu RS.

Dvojno uveljavljanje stroškov in izdatkov, ki so že bili ali bodo povrnjeni iz katerega koli drugega javnega vira, ni dovoljeno. V tem primeru lahko ministrstvo pogodbo odpove in zahteva vračilo že izplačanega zneska financiranja z zakonskimi zamudnimi obrestmi od dneva nakazila sredstev iz proračuna Republike Slovenije na transakcijski račun upravičenca do dneva vračila sredstev v proračun Republike Slovenije. Če je dvojno oziroma neupravičeno uveljavljanje stroškov in izdatkov namerno, se bo obravnavalo kot sum goljufije. V vsakem primeru bo treba ustrezni znesek financiranja vrniti. Upravičencu se bo vrednost financiranja po pogodbi znižala za vrednost vrnjenih zneskov iz naslova dvojnega uveljavljanja stroškov in izdatkov oziroma iz naslova preseganja maksimalne dovoljene stopnje financiranja operacije.

Upravičenec mora na ločenem stroškovnem mestu evidentirati vse poslovne dogodke, ki se nanašajo na operacijo.

Ločenost računovodskega evidentiranja poslovnih dogodkov velja tudi za vse stranke sporazuma. Pri poslovodečem konzorcijskem partnerju mora biti na ločenem stroškovnem mestu knjiženo tudi prenakazilo ostalim strankam sporazuma (v skladu s konzorcijskim sporazumom).

Če ministrstvo ugotovi, da je bil predmet javnega razpisa zaključen že pred izdajo sklepa o izboru, ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna Republike Slovenije.

Vsi prijavitelji so kot upravičenci po tem javnem razpisu v fazi izvajanja operacije dolžni spoštovati pravila javnega naročanja in so zavezani k uporabi temeljnih načel javnega naročanja.

V postopku potrjevanja vseh vrst upravičenih stroškov se preverja skladnost z nacionalno zakonodajo in s pravnimi podlagami skupnosti, ki urejajo področje javnega financiranja.

Temeljna načela, na katerih temelji javno naročanje, so:

* + - načelo gospodarnosti, učinkovitosti in uspešnosti;
    - načelo zagotavljanja konkurence med ponudniki;
    - načelo transparentnosti javnega naročanja;
    - načelo enakopravne obravnave ponudnikov ter
    - načelo sorazmernosti.

Z namenom spoštovanja temeljnih načel javnega naročanja ter njihove smiselne uporabe izvede upravičenec povpraševanje na trgu na naslednji način:

* postopek povpraševanja izvede in pridobi vsaj tri ponudbe, v primeru manjšega števila pridobljenih ponudb se predloži utemeljitev z dokazili ali
* postopek povpraševanja izvede po svojih internih navodilih, kadar so le-ta enaka ali strožja od določb glede izbora zunanjih izvajalcev tega javnega razpisa.

Za zagotovitev ustrezne revizijske sledi iz prejšnjega odstavka upravičenec izkaže postopek preverjanja cen na trgu z dokazili oziroma pojasni izveden postopek povpraševanja na trgu in pri tem uporabi obrazec Priloga 6: Vzorec zaznamka o preverjanju cen na trgu, ki je del razpisne dokumentacije.

Upravičenec mora pri izbiri (pod)izvajalca/dobavitelja upoštevati, da so pozvani ponudniki usposobljeni/registrirani za izvedbo/dobavo predmeta naročila.

Opis izvedenega postopka: navesti je potrebno, na kakšen način je bilo povpraševanje izvedeno (posredovanje povpraševanja, kopija fizične ali elektronske pošte itd.) ter pri katerih relevantnih ponudnikih se je povpraševanje izvedlo, kateri ponudnik je ponudbo dejansko oddal, izbrana ponudba ter pojasnilo izbora. Potrebno je navesti tudi kriterije za izbor.

Dokazila, da je strošek oziroma izdatek nastal, sta račun ali eRačun in dokazilo o plačilu upravičenca, oziroma prejemnika pomoči, ki dokazuje, da je bil račun dejansko plačan (izpis transakcijskega računa upravičenca, potrdilo o bremenitvi računa ali druga knjigovodska listina enakovredne narave).

Za namen preverjanj upravičenci z oddajo zahtevka za izplačilo (v nadaljevanju: ZZI) predložijo obvezna dokazila po posameznih kategorijah in vrstah stroškov:

* dokazila o upravičenosti stroška: dokazila so verodostojne listine (pogodbe, dokazila o opravljenem postopku in druge podlage za izstavitev računa);
* dokazila o opravljeni storitvi ali dobavi blaga;
* računi ali eRačuni oziroma verodostojne knjigovodske listine;
* dokazila o plačilu (izjeme so določene v vsakokrat veljavnem ZIPRS).

Preostala zahtevana dokazila mora upravičenec predložiti na poziv ministrstva oziroma v primeru izvedbe preverjanj na kraju samem.

Za namene preverjanj se lahko smiselno zahtevajo tudi dodatna dokazila o upravičenosti stroškov, ki jih uveljavlja upravičenec.

Dokazovanje upravičenosti stroškov oziroma izdatkov je dolžnost upravičenca.

V skladu s pravili zakonodaje s področja javnih financ se financiranje operacij izvaja po principu povračil za nastale in plačane stroške. Izbrani prijavitelj bo na ministrstvo preko Uprave za javna plačila (v nadaljevanju: UJP) izdal t.i. Zahtevek, ki bo nadomestil e-Račun. V okviru Zahtevka bo lahko po vrstah upravičenih stroškov vnesel več zneskov npr. znesek računa za vgradnjo opreme (po situaciji), znesek računa nakupa opreme itd. Vsi zneski bodo morali biti brez DDV. Zraven bo treba priložiti izpolnjen ZZI z obveznima prilogama: seznamom stroškov in vsebinskim poročilom. Ostale priloge (npr. gradbena situacija, plačilo računa zunanjemu izvajalcu, prevzemni zapisnik itd.) bodo poslali na gp.mdp@gov.si s sklicem na pogodbo in Zahtevek na katerega se bodo nanašale priloge in bodo zavedene v informacijski sistem ministrstva. Vzorec ZZI-ja in obveznih prilog so v Prilogi 7. Skrbnik pogodbe na strani ministrstva bo po prejemu Zahtevka in vseh prilog izvedel preverjanje.

eRačun je račun, ki ga izdajatelj računa za dobavljeno blago ali izvedene storitve izda svojemu dolžniku oziroma prejemniku računa v elektronski obliki in enakovredno zamenjuje račun v papirni obliki. Izdajatelj eRačuna mora biti vpisan v register izdajateljev eRačunov.

Upravičenci, ki so lastniki sistema, katerega vzdrževanje in upravljanje je financirano na podlagi tega javnega razpisa, lahko le tega uporabljajo samo za namene, ki so opredeljeni v uredbi.

# FINANCIRANJE

Okvirna višina sredstev, ki so na razpolago je 1.250.000,00 EUR.

Predvidena razporeditev sredstev v EUR po letih je sledeča:

|  |  |  |  |  |  |  |  |
| --- | --- | --- | --- | --- | --- | --- | --- |
| Naziv ukrepa | Leto 2025  v EUR | Leto 2026  v EUR | Leto 2027  v EUR | Leto 2028  v EUR | Leto 2029  v EUR | Leto 2030  v EUR | Skupaj  v EUR |
| Vzdrževanje in upravljanje sistema | 42.000,00 | 250.000,00 | 250.000,00 | 250.000,00 | 250.000,00 | 208.000,00 | 1.250.000,00 |

Operacije financira Republika Slovenija, Ministrstvo za digitalno preobrazbo iz proračuna Republike Slovenije, številka PP 231671 Raziskave, razvoj in inovacije na področju elektronskih komunikacij.

Obdobje aktivnosti: od objave javnega razpisa v UL RS do 31. 12. 2030.

Obdobje upravičenih stroškov: od objave javnega razpisa v UL RS do 31. 10. 2030.

Obdobje upravičenih izdatkov: od objave javnega razpisa v UL RS do 30. 11. 2030.

Obdobje javno upravičenih izdatkov: od objave javnega razpisa v UL RS do 31. 12. 2030.

Zaključek operacije: do 31. 12. 2030.

Ministrstvo si pridržuje pravico, da glede na razpoložljiva proračunska sredstva v posameznem letu predlaga prilagoditev dinamike izplačil ali spremembo višine financiranja.

Sredstva za financiranje ne predstavljajo državne pomoči. Upravičenec bo moral vse poslovne dogodke, ki se nanašajo na operacijo, evidentirati na ločenem stroškovnem mestu. To velja tudi za morebitne dodatne prihodke, ki bi lahko izvirali iz nadomestil za stroške opravljenih storitev, vendar le tistih, ki niso vključeni v financiranje po tem javnem razpisu, so pa neposredno povezani z predmetom pogodbe. Pri tem bo moral poslovodeči konzorcijski partner ločeno evidentirati tudi nakazila ostalim strankam konzorcijskega sporazuma na ločenem stroškovnem mestu (v skladu s konzorcijskim sporazumom).

# PREDPLAČILA

V skladu s pravili zakonodaje s področja javnih financ se bo financiranje operacij izvajalo po principu povračil za nastale in plačane stroške. Predplačila niso možna.

# POGOJI ZA KANDIDIRANJE NA JAVNEM RAZPISU

## **Splošni pogoji**

Vloga prijavitelja mora izpolnjevati vse pogoje in zahteve javnega razpisa.

Izpolnjevanje pogojev mora biti razvidno iz vsebine celotne vloge. Izpolnjevanje pogojev prejetih vlog bo preverjala imenovana razpisna komisija ministrstva za izvedbo predmetnega javnega razpisa. Če vloga ne bo izpolnjevala vseh pogojev in zahtev, se zavrne.

Kot potrditev izpolnjevanja pogojev za kandidiranje prijavitelj in stranke konzorcijskega sporazuma podpišejo izjavo (Obrazec št. 3: Izjava prijavitelja/stranke konzorcijskega sporazuma o strinjanju in sprejemanju razpisnih pogojev, ki je del razpisne dokumentacije), s katero pod kazensko in materialno pravno odgovornostjo potrdijo izpolnjevanje in sprejemanje pogojev. Ne glede na podpisano izjavo bo ministrstvo preverilo izpolnjevanje posameznih pogojev v uradnih evidencah. V primeru dvoma glede izpolnjevanja posameznih pogojev lahko ministrstvo od prijavitelja oziroma katerekoli stranke konzorcijskega sporazuma zahteva dodatna pojasnila in dokazila. V kolikor dokazila ne bodo predložena v roku, ki ga določi ministrstvo, se šteje, da pogoj ni izpolnjen in se vlogo zavrne.

V primeru, da se neizpolnjevanje pogojev ugotovi po izdaji sklepa o izboru, se pogodba o financiranju ne sklene, sklep o izboru pa se odpravi. V primeru, da se neizpolnjevanje pogojev ugotovi po podpisu pogodbe o financiranju, lahko ministrstvo odstopi od pogodbe, pri čemer bo upravičenec dolžan vrniti že prejeta sredstva skupaj z zakonskimi zamudnimi obrestmi, ki tečejo od dneva nakazila na transakcijski račun upravičenca do dneva vračila v proračun Republike Slovenije, skladno s pozivom ministrstva.

Če se ugotovi, da upravičenec ministrstva ni seznanil z vsemi dejstvi in podatki, ki so mu bili znani ali bi mu morali biti znani oziroma da je posredoval neresnične, nepopolne podatke oziroma dokumente ali prikril informacije, ki bi jih bil v skladu s tem javnim razpisom dolžan razkriti, ker bi lahko vplivali na odločitev ministrstva o dodelitvi sredstev ali da je neupravičeno pridobil sredstva po tem javnem razpisu na nepošten način, na podlagi ponarejene listine ali kaznivega dejanja, bo upravičenec dolžan vrniti neupravičeno prejeta sredstva skupaj z zakonskimi obrestmi od dneva nakazila na transakcijski račun upravičenca do dneva vračila v proračun Republike Slovenije. Če je takšno ravnanje namerno, se bo obravnavalo kot goljufija. V kolikor je pri upravičencu bil potrjen sum goljufije in je bil spoznan za krivega s pravnomočno sodno odločbo, se tak upravičenec še 3 leta po pravnomočnosti sodbe ne more prijaviti na ta javni razpis.

Prijavitelj v vlogi odda celotno dokumentacijo, kot je navedeno v poglavju 11. NAVODILA ZA IZDELAVO VLOGE.

## **Pogoji za prijavitelje in vse stranke konzorcijskega sporazuma**

Javna sredstva se ne dodeli, če je ugotovljeno za samostojnega prijavitelja ali katerokoli stranko konzorcijskega sporazuma, da:

* je v težavah v skladu z 18. točko 2. člena Uredbe (EU) št. 651/2014,
* ima na dan oddaje vloge neporavnane zapadle davčne obveznosti in druge denarne nedavčne obveznosti v skladu z zakonom, ki ureja finančno upravo, ki presegajo 50 EUR,
* ne izplačuje redno plač in socialnih prispevkov,
* ima na dan oddaje vloge neporavnane zapadle finančne obveznosti do ministrstva, ki presegajo 50 EUR;
* je prijavitelju ali podizvajalcu ali osebi, ki je članica upravnega, vodstvenega ali nadzornega organa izvajalca ali podizvajalca, ali osebi, ki ima pooblastila za njegovo zastopanje ali odločanje ali nadzor v njem, bila izrečena pravnomočna sodba zaradi kaznivega dejanja, kot to določa prvi odstavek 75. člena Zakona o javnem naročanju (Uradni list RS, št. 91/15 s spr., v nadaljevanju: ZJN-3),
* je pravnomočno obsojen zaradi kaznivih dejanj v zvezi s poslovanjem, ki so opredeljena v Kazenskem zakoniku (Uradni list RS, št. 50/12 – upb. s spr.);
* je v postopku zaradi insolventnosti, prisilnega prenehanja, prisilne poravnave ali likvidacije, z njegovimi sredstvi ali poslovanjem ne upravlja upravitelj ali sodišče, njegove poslovne dejavnosti niso začasno ustavljene oziroma ni v katerem koli podobnem položaju;
* je uvrščen na seznam omejitev poslovanja in ne obstaja nasprotje interesov v razmerju do ministrstva v obsegu, kot izhaja iz 35. in 36. člena Zakona o integriteti in preprečevanju korupcije (Uradni list RS, št. 69/11 –UPB, s spr.);
* je za iste upravičene stroške in aktivnosti, ki so predmet financiranja v tem razpisu, že ali bo pridobil sredstva iz drugih javnih virov (evropskih, državnih sredstev ali sredstev lokalnih skupnosti - prepoved dvojnega financiranja).

Izpolnjevanje navedenih pogojev prijavitelj in vsaka stranka konzorcijskega sporazuma izkaže s predložitvijo ustrezno izpolnjene izjave in drugih dokazil, kot izhaja iz razpisne dokumentacije.

## **Pogoji za operacijo**

Prejemniki sredstev, tako prijavitelji kot tudi vse stranke konzorcijskega sporazuma, bodo morali za izbiro dobaviteljev in izvajalcev storitev kot tudi podizvajalcev za vse načrtovane poslovne dogodke, ki jih ne bodo izvedli sami, izvesti ustrezne postopke za izbiro izvajalca, pri čemer bodo morali smiselno upoštevati naslednja načela javnega naročanja:

* načelo gospodarnosti, učinkovitosti in uspešnosti,
* načelo zagotavljanja konkurence med ponudniki,
* načelo transparentnosti javnega naročanja,
* načelo enakopravne obravnave ponudnikov in
* načelo sorazmernosti.

Prijavitelj mora predložiti dokumentacijo za izvedbo operacije na podlagi katerega bo izvedel načrtovane poslovne dogodke vzdrževanja in upravljanja sistema. Dokumentacija za izvedbo operacije mora vsebovati:

* investicijsko dokumentacijo, ki mora biti izdelana ob smiselni uporabi Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) in
* projektno dokumentacijo v obliki idejne zasnove projektnih in drugih pogojev.

Investicijska dokumentacija mora vsebovati najmanj:

* kratko predstavitev prijavitelja in strank sporazuma,
* povzetek projektne dokumentacije s kratkim opisom ter utemeljitvijo izbrane optimalne variante izvedbe vzdrževanja in upravljanja sistema, navedbo odgovorne osebe za izdelavo investicijske, projektne dokumentacije, odgovornega vodjo za izvedbo investicije ter odgovornega nadzornika izvedbe načrtovanih poslovnih dogodkov,
* predvideno organizacijo in druge potrebne elemente za izvedbo in spremljanje učinkov investicije, če ni posebej izdelana študija izvedbe investicije,
* kratko analizo potreb, ki jih bo investicija zadovoljevala,
* časovni načrt izvedbe sklopa s popisom vseh aktivnosti v okviru načrtovanih poslovnih dogodkov ter z organizacijo vodenja operacije in izdelano analizo izvedljivosti in
* predvidena dinamika črpanja sredstev za posamezni sklop.

Naloge odgovornega nadzornika lahko opravlja posameznik, ki je vpisan v imenik Inženirske zbornice Slovenije (v nadaljevanju: IZS) in ne opravlja istočasno nalog vodje del pri prijavitelju. Če je odgovorni nadzornik iz druge države članice, mora biti vpisan v inženirsko zbornico ene od držav članic EU.

V Prilogi 3: Izpis iz ustreznega imenika inženirske zbornice se priloži izpis iz ustreznega imenika inženirske zbornice za odgovorno osebo, ki bo opravljala neodvisen nadzor vzdrževanja in upravljanja sistema.

Vzdrževanje in upravljanje sistema bo izvedeno in financirano do konca petega leta od objave javnega razpisa.. Časovni načrt mora biti prikazan po posameznih mesecih. V primeru vloge s strankami konzorcijskega sporazuma, mora biti časovni načrt izvedbe sklopa s popisom vseh aktivnosti razviden za vsako posamezno stranko konzorcijskega sporazuma posebej in še za vse skupaj.

V primeru vloge s strankami konzorcijskega sporazuma morata biti načrt financiranja operacije in dinamika črpanja sredstev izdelana za vsako stranko konzorcijskega sporazuma posebej in še za celotni konzorcij skupaj.

Skupni zneski morajo biti enaki podatkom, ki jih prijavitelj vnese v Obrazec št. 4: Prijavnica.

Prijavitelj mora v svoji vlogi priložiti projektno dokumentacijo (Priloga 2: Projektna dokumentacija), ki mora vsebovati najmanj:

1. idejno zasnovo,
2. podroben seznam vseh načrtovanih poslovnih dogodkov,
3. prikaz tehničnih in tehnoloških rešitev,
4. ustrezne grafične prikaze (seznam risb, načrtov,...),
5. okvirno časovnico izvedbe sklopa,
6. prikaz ocene predvidenih količin posameznih elementov sistema, licenc, strojne in programske opreme in
7. prikaz izpolnjevanja vseh zahtev ter pogojev te razpisne dokumentacije (Obrazec št. 8: Izpolnjevanje pogojev operacije).

Upravičeni stroški vzdrževanja in upravljanja so samo za tiste dele omrežij in sistema, ki so v lasti upravičenca.

**Izvedbeni pogoji**

Operacija mora v formalnem in vsebinskem smislu izpolnjevati naslednje pogoje na način, da je:

1. skladna s to razpisno dokumentacijo, pri čemer mora uresničevati namen kot tudi vse cilje tega javnega razpisa,
2. zagotovljeno zanesljivo, varno in neprekinjeno delovanje sistema javnega obveščanja in alarmiranja s posredovanjem opozorilnih obvestil,
3. javno obveščanje in alarmiranje s posredovanjem opozorilnih obvestil zagotovljeno prek sistema Cell broadcast,
4. omogočeno, da za sprejem opozorilnih obvestil ni potrebna predhodna registracija uporabnika,
5. omogočeno več različnih vrst alarmiranja za različne stopnje kritičnosti dogodka, kot so določene s predpisi, ki urejajo organizacijo in delovanje sistema opazovanja, obveščanja in alarmiranja,
6. podprta uporaba čim širšega nabora mobilnih telefonov,
7. na zahtevo URSZR v realnem času zagotovljeno posredovanje opozorilnih obvestil vsem uporabnikom svojega omrežja in vsem gostujočim uporabnikom, ki so na geografskem območju, ki ga določi URSZR in pri tem zagotovljeni, da so gostujočim uporabnikom opozorilna obvestila posredovana istočasno in v enaki kakovosti kot svojim uporabnikom,
8. zagotovljeno predhodno obveščanje URSZR o vseh spremembah, ki se bodo izvajale, če bodo vplivale na delovanje sistema in izvajanje storitve posredovanja opozorilnih obvestil ter da bodo po vseh spremembah opravljena vsa potrebna testiranja, s katerimi bo preverjena ustreznost delovanja sistema in bo o tem vodena dokumentacija,
9. vmesnik za povezovanje do sistema upravičenca za pošiljanje obvestil bo odprt in bo podpiral protokol CAP (Common Alerting Protocol) in bo omogočal uporabo njegove zadnje verzije,
10. pri izmenjavi informacij z URSZR zagotovljeno samodejno preverjanje pristnosti upravičenca in URSZR ter preverjanje pristnosti sporočila in hkrati ali je sprejeto sporočilo nespremenjeno in sprejeto v celoti (URSZR bo pošiljal sporočila z uporabo kvalificiranega digitalnega potrdila),
11. zagotovljena 99,99 % razpoložljivosti sistema, pri čemer bo preizkus delovanja sistema in kakovosti storitve posredovanja opozorilnih obvestil vsaj enkrat letno v sodelovanju z URSZR, pri čemer bo o preizkusih vodena dokumentacija,
12. v primeru nedelovanja sistema oziroma motenj ali izpada storitve posredovanja opozorilnih obvestil zagotovljena takojšnja obveščenost URSZR, AKOS in URSIV ter takojšnji začetek odpravljanja napake,
13. pripravljena ocena tveganja za varnost sistema, ki bo vsaj enkrat letno posodobljena, pri čemer bodo izpopolnjevani varnostni ukrepi za zaščito sistema,
14. zagotovljeno pošiljanje URSZR-ju informacije o uspešnosti posredovanja opozorilnih obvestil,
15. zagotovljeno periodično letno varnostno testiranje sistema,
16. zagotovljena storitev posredovanja opozorilnih obvestil na vseh območjih, ki jih pokriva s svojim mobilnim signalom, ne glede na uporabljeno tehnologijo,
17. URSZR-ju omogočeno s poligoni geografsko omejiti območja, na katerih se zagotavlja posredovanje opozorilnih obvestil in da bodo preslikana na lasten sistem pokrivanja z radijskimi celicami tako, da bo zagotovljena najboljša geografska pokritost s to storitvijo,
18. zagotovljena odgovorna oseba, ki bo opravljala neodvisen nadzor.

Našteti pogoji zagotavljajo učinkovitost izvedbe načrtovanega vzdrževanja in upravljanja sistema. Izpolnjevanje naštetih pogojev prijavitelj izkaže s predložitvijo ustrezno izpolnjenih in podpisanih prijavnih obrazcev, izjave in drugih dokazil, kakor izhaja iz razpisne dokumentacije.

Izpolnjevanje vseh pogojev iz tega poglavja mora biti jasno razvidno iz investicijske in projektne dokumentacije.

# NAVODILA ZA IZDELAVO VLOGE

Vloga se pripravi na prijavnih obrazcih, ki so del razpisne dokumentacije, in mora vsebovati vse zahtevane obvezne priloge in podatke, ki so določeni v besedilu razpisne dokumentacije.

Prijavitelj vlogo na javni razpis pripravi tako, da ustrezno izpolni, žigosa (če uporablja žig, če ne pa na mesta, določena za žig, navede: »Ne poslujemo z žigom«) in podpiše izjavo, obrazce in elaborat iz razpisne dokumentacije, jih zloži po vrstnem redu, kot ga določa KONTROLNI SEZNAM ZA POPOLNOST DOKUMENTACIJE v Obrazcu št. 1: Kontrolnik za popolnost vloge, če je vloga oddana v fizični obliki, ter jim priloži vse zahtevane priloge.

Vloga mora biti napisana v slovenskem jeziku, vsi zneski morajo biti navedeni v evrih (EUR) na dve decimalni mesti natančno.

**Formalno popolna vloga**

Vloga je formalno popolna, če je pravilno označena in sestavljena tako, da vsebuje vse obrazce, izjave in priloge, ki so v celoti izpolnjeni, podpisani in žigosani (če prijavitelj uporablja žig), priložene vse pripadajoče priloge in, če je vloga oddana v fizični obliki, da so dokumenti zloženi po vrstnem redu, kot ga določa Kontrolnik za popolnost vloge v Obrazcu št. 1:

* + Obrazec št. 1: Kontrolnik za popolnost vloge
  + Obrazec št. 2: Ovojnica, ki jo je potrebno prilepiti na zunanjo stran ovojnice/kuverte oziroma skladno z njim pravilno označiti kuverto (samo v primeru oddaje fizične vloge)
  + Obrazec št. 3: Izjava prijavitelja/stranke konzorcijskega sporazuma o strinjanju in sprejemanju razpisnih pogojev (za prijavitelja in za vsako stranko konzorcijskega sporazuma svoj Obrazec št. 3)
  + Obrazec št. 4: Prijavnica
  + Obrazec št. 5: Podatki o prijavitelju
  + Obrazec št. 6: Podatki o strankah konzorcijskega sporazuma
  + Obrazec št. 7: Predstavitev operacije
  + Obrazec št. 8: Izpolnjevanje pogojev operacije
  + Priloga 1: Investicijska dokumentacija
  + Priloga 2: Projektna dokumentacija
  + Priloga 3: Izpis iz ustreznega imenika inženirske zbornice
  + Priloga 4: Vzorec konzorcijskega sporazuma
  + Priloga 5: Vzorec pogodbe o financiranju operacije
  + Priloga 6: Vzorec zaznamka o preverjanju cen na trgu
  + Priloga 7: Vzorec ZZI
  + Elektronska verzija vloge na USB ključku – samo v primeru oddaje fizične vloge

# ROK IN NAČIN PREDLOŽITVE VLOGE NA JAVNI RAZPIS

Prijavitelji lahko predložijo svoje vloge za dodelitev sredstev od dneva objave tega javnega razpisa v Uradnem listu RS ter najkasneje do srede, 27. 11. 2024 do 12.00 ure, ko je skrajni rok za prejem vlog na predmetni javni razpis.

Vloga se lahko odda v elektronski ALI fizični obliki.

V elektronski obliki:

Prijavitelj lahko vlogo odda v elektronski obliki na elektronski naslov: [pwas-vu.mdp@gov.si](mailto:pwas-vu.mdp@gov.si) . V tem primeru mora biti vloga podpisana s kvalificiranim elektronskim podpisom zakonitega zastopnika ali pooblaščene osebe prijavitelja. V polje ‘zadeva’ elektronskega sporočila se vpiše: VLOGA NA ”JR PWAS-VU”. V primeru oddaje elektronske vloge se vlogo v fizični obliki ne oddaja! Vlogo ter vse pripadajoče priloge in dokazila se odda kot priponko. Oddaja vloge ali njenih prilog s povezavo do strežnika (npr. Sharepoint, Wetransfer, Google Drive), kjer se dokumenti nahajajo, ni dovoljena, in se jo bo zavrglo. Zavržena bo tudi vloga, ki ne bo pravilno označena (tj. v polju 'zadeva' ne bo vpisano pravilno besedilo).

V fizični obliki:

Vlogo se odda v fizični obliki tako, da je v ovojnici poleg tiskane vloge priložena tudi vloga v elektronski obliki na e-nosilcu podatkov = na USB ključu. V primeru neskladja podatkov na tiskani in elektronski verziji vloge, se upoštevajo podatki iz elektronske vloge. Takšno vlogo prijavitelj odda osebno ali pošlje po pošti kot priporočeno poštno pošiljko na naslov: Ministrstvo za digitalno preobrazbo, Davčna ulica 1, 1000 Ljubljana. Vsi dokumenti pisnega izvoda vloge morajo biti zloženi v vrstnem redu, kot ga določa Kontrolnik za popolnost vloge v Obrazcu 1, povezani in speti, tako da jih ni mogoče neopazno odvzemati ali dodajati. Takšna vloga mora biti predložena v zaprti ovojnici (skupaj z e-nosilcem podatkov), na njej pa nalepljen izpolnjen Obrazec št. 2 ali pa mora ta ovojnica vsebovati označbo: NE ODPIRAJ! VLOGA NA ”JR PWAS-VU”. Dokumentacijo in e-nosilec podatkov, ki so priloženi v fizični vlogi, ministrstvo ne bo vračalo prijavitelju.

Vsi stroški prijave na javni razpis bremenijo prijavitelja.

Kot pravočasne bodo upoštevane vloge, ki bodo ne glede na način dostave prispele v glavno pisarno ministrstva ali na elektronski naslov [pwas-vu.mdp@gov.si](mailto:pwas-vu.mdp@gov.si) najkasneje do 27. 11. 2024 do 12.00 ure.

**Rok za oddajo vlog**

Rok za oddajo vlog za dodelitev sredstev je naslednji:

* do srede, 27. 11. 2024 do 12.00 ure.

**Odpiranje vlog**

Datum odpiranja vlog za dodelitev sredstev je naslednji:

* v sredo, 27. 11. 2024 ob 14.00 uri.

Ministrstvo bo na odpiranju vlog odprlo tiste vloge, ki bodo ne glede na način dostave prispele v glavno pisarno ministrstva ali na elektronski naslov pwas-vu.mdp@gov.si najkasneje do 27. 11.  2024 do 12.00 ure.

Odpiranje vlog bo javno in ga bo razpisna komisija izvedla v prostorih ministrstva.

**Preverjanje formalne popolnosti vlog in izpolnjevanja pogojev za kandidiranje**

Na odpiranju bo razpisna komisija preverila pravočasnost, pravilno označenost in formalno popolnost vseh prispelih vlog.

Vloge, ki ne bodo pravočasne, bodo s sklepom zavržene kot prepozne.

Vloge, oddane v fizični obliki, ki ne bodo imele na ovojnici nalepljen Obrazec št. 2 ali ovojnice ne bodo pravilno označene, bodo s sklepom zavržene. Te in prepozne vloge bodo neodprte vrnjene pošiljatelju. Če z ovojnice ne bo razviden pošiljatelj, se vloga odpre in vrne pošiljatelju.

Zavržene bodo tudi vloge v elektronski obliki, ki ne bodo pravilno označene (tj. v polju 'zadeva' ne bo vpisano pravilno besedilo).

Komisija bo v roku 8 dni od odpiranja vlog pisno pozvala k dopolnitvi tiste prijavitelje, katerih vloge bodo formalno nepopolne in je njihova dopolnitev dopustna.

Poziv na dopolnitev vloge bo prijavitelju posredovan izključno po elektronski pošti na kontaktni elektronski naslov prijavitelja, naveden v prijavnem obrazcu.

Prijavitelj v dopolnitvi vloge ne sme spreminjati:

* višine zaprošenih sredstev,
* tistega dela vloge, ki se veže na tehnične specifikacije predmeta vloge,
* tistih elementov vloge, ki vplivajo ali bi lahko vplivali na drugačno razvrstitev prijaviteljeve vloge glede na preostale vloge v postopku ocenjevanja.

Če prijavitelj v dopolnitvi vloge spreminja zgoraj navedene dele vloge, se upoštevajo navedbe iz prvotne vloge.

Rok za dopolnitev vloge je osem (8) koledarskih dni. Vloge prijaviteljev, ki so bili pozvani k dopolnitvi in se na poziv niso pravočasno odzvali ali vloge niso dopolnili z vsemi obveznimi sestavinami skladno s pozivom in predmetnim razpisom, bodo zavržene. Prijaviteljev, ki vloge niso dopolnili skladno s pozivom za dopolnitev, se k dopolnitvi ne poziva ponovno.

Razpisna komisija lahko od prijaviteljev zahteva tudi dodatna pojasnila oziroma obrazložitve o vsebini vloge. Če takšna zahtevana pojasnila oziroma obrazložitve o vsebini vloge ne bodo posredovana v roku osmih (8) koledarskih dni in na način, ki bo določen v pozivu, bo razpisna komisija upoštevala podatke iz vloge.

Vloga bo brez poziva na dopolnitev zavrnjena, če:

* je v delih, ki ne smejo biti predmet dopolnjevanja, neskladna z javnim razpisom,
* če po dopustni dopolnitvi še vedno ne izpolnjuje pogojev za kandidiranje.

Pregled izpolnjevanja razpisnih pogojev se bo izvajal za vsako od vključenih strank konzorcijskega sporazuma. Izjavo o izpolnjevanju pogojev mora podpisano in pravilno izpolnjeno oddati vsaka stranka konzorcijskega sporazuma. Ministrstvo bo za potrebe tega javnega razpisa upoštevalo podatke iz vloge ter pridobilo dokazila glede izpolnjevanja pogojev tudi iz uradnih evidenc. Priporočljivo je, da prijavitelj tudi sam preveri izpolnjevanje razpisnih pogojev vseh strank konzorcijskega sporazuma.

V primeru dvoma glede izpolnjevanja pogojev prijavitelja in/ali strank konzorcijskega sporazuma lahko ministrstvo zahteva dodatna pojasnila ali dokazila. V primeru, da prijavitelj ali posamezna stranka konzorcijskega sporazuma ne izpolnjuje pogojev, se celotna vloga izključi iz nadaljnje obravnave in se jo zavrne.

# MERILA ZA IZBIRO PREJEMNIKOV SREDSTEV

Merilo za določitev vrstnega reda vlog prijaviteljev, ki so prispele pravočasno do roka posameznega odpiranja in ki izpolnjujejo vse pogoje ter zahteve javnega razpisa, je:

M - Stroškovna in ekonomska učinkovitost vzdrževanja in upravljanja sistema:

Število točk za to merilo je določeno na podlagi stroška operacije vzdrževanja in upravljanja sistema, ki ga v svoji vlogi izkaže prijavitelj n, po naslednji formuli:

M = (INT ((1 – (Vn/ Vmax)) \* 100)) + 100

pri čemer je:

Vn – vrednost celotne operacije vzdrževanja in upravljanja sistema prijavitelja n

Vmax – vrednost celotne operacije vzdrževanja in upravljanja sistema tistega prijavitelja, ki izkaže v svoji vlogi najvišji znesek glede na vse prispele vloge tega odpiranja

INT – je funkcija, ki število zaokroži navzdol do najbližjega celega števila

Največje število točk merila M je 200 točk.

V primeru več prijaviteljev z enakim številom točk merila M, bo ministrstvo določilo vrstni red vlog glede na vrstni red prispetja teh vlog na ministrstvo.

Ministrstvo bo sredstva dodeljevalo po zgoraj določenem vrstnem redu do porabe razpoložljivih sredstev. Višina razpoložljivih sredstev je 1.250.000,00 EUR.

Če predlagana sredstva za sofinanciranje v prejeti vlogi presegajo razpoložljiva sredstva, ministrstvo prijavitelju te vloge ponudi, da v 30 dneh podpiše pogodbo za vsebinsko enak obseg operacije v višini razpoložljivih sredstev in sočasno dostavi ministrstvu ustrezno popravljeno vlogo. Če prijavitelj tega ne želi, se njegova vloga zavrne s sklepom in v obravnavo vzame naslednjo vlogo po vrstnem redu glede na merila in nadaljuje enak postopek, dokler ni več razpoložljivih sredstev.

# DODATNE INFORMACIJE

Razpisna dokumentacija je dosegljiva na spletnem naslovu ministrstva:

<https://www.gov.si/drzavni-organi/ministrstva/ministrstvo-za-digitalno-preobrazbo> .

Dodatne informacije o javnem razpisu lahko zainteresirani prijavitelji dobijo izključno po elektronski pošti na naslovu: gp.mdp@gov.si s pripisom: »Javni razpis za financiranje vzdrževanja in upravljanja sistema javnega obveščanja in alarmiranja s posredovanjem opozorilnih obvestil (JR PWAS-VU)« in sklicem na št. zadeve 430-12/2024-3150.

Odgovori na zastavljena vprašanja v zvezi z razpisom bodo objavljeni na spletni strani ministrstva:

<https://www.gov.si/drzavni-organi/ministrstva/ministrstvo-za-digitalno-preobrazbo> .

Vprašanja je možno posredovati najpozneje do 18. 11. 2024 do 12:00 ure, zadnji odgovori s strani ministrstva pa bodo objavljeni najpozneje do 22. 11. 2024 do 16:00 ure. Če bodo vprašanja posredovana po tem datumu, odgovori nanje ne bodo posredovani spraševalcu niti objavljeni.

# POGOJI ZA SPREMEMBO JAVNEGA RAZPISA

Ministrstvo si pridržuje pravico, da lahko javni razpis spremeni do 5 dni pred rokom za oddajo vlog oziroma lahko kadarkoli do izdaje sklepov o (ne)izboru javni razpis prekliče, oboje z objavo v Uradnem listu RS.

# POSTOPEK IN NAČIN IZBORA PRIJAVITELJEV

Postopek javnega razpisa za dodelitev sredstev bo vodila razpisna komisija, imenovana s strani predstojnika ministrstva.

**Strokovno ocenjevanje formalno popolnih vlog in način izbora**

Razpisna komisija bo v postopek ugotavljanja ustreznosti vlog glede na pogoje in zahteve za operacijo uvrstila le formalno popolne vloge. Vloga je formalno popolna, če izpolnjuje vse pogoje podpoglavja Formalno popolna vloga iz poglavja 11. NAVODILA ZA IZDELAVO VLOGE te razpisne dokumentacije.

Vsako vlogo bo razpisna komisija natančno pregledala in ugotovila, ali v celoti zadošča vsem pogojem in zahtevam iz poglavja 10.3 Pogoji za operacijo te razpisne dokumentacije.

Na osnovi teh ugotovitev in meril bo razpisna komisija oblikovala predlog prejemnikov sredstev, ki jih bo predstojniku ministrstva predlagala za financiranje.

# OBVEŠČANJE PRIJAVITELJEV O REZULTATIH JAVNEGA RAZPISA

O dodelitvi sredstev po tem javnem razpisu bo na predlog razpisne komisije s sklepom odločil predstojnik ministrstva.

Ministrstvo bo prijavitelje o izidu razpisa obvestilo v 30 dneh po zaključku odpiranja vlog. Rezultati razpisa predstavljajo informacije javnega značaja in bodo objavljeni na spletni strani ministrstva:

https://www.gov.si/drzavni-organi/ministrstva/ministrstvo-za-digitalno-preobrazbo .

# SKLEPANJE POGODB IN OBDOBJE PORABE DODELJENIH SREDSTEV

Z izbranimi prijavitelji bodo na podlagi sklepa predstojnika ministrstva o izboru sklenjene pogodbe o financiranju, po vzorcu pogodbe o financiranju (Priloga 5: Vzorec pogodbe o financiranju operacije).

V primeru, da izbrani prijavitelj zaradi katerih koli razlogov odstopi od podpisa pogodbe o financiranju oziroma se na poziv na sklenitev pogodbe ne odzove v roku osmih (8) dni od prejema poziva, se šteje, da je vlogo za pridobitev sredstev umaknil.

Ministrstvo preferira podpis pogodbe v digitalni obliki s kvalificiranim elektronskim podpisom. Podredno, če upravičenec pogodbe ne more podpisati v digitalni obliki s kvalificiranim elektronskim podpisom, se pogodbo podpiše v fizični obliki.

Upravičenec bo za potrebe nadzora in spremljanja porabe sredstev ter doseganja zastavljenih ciljev dolžan ministrstvu, organu za računovodenje, revizijskemu organu in drugim nadzornim organom, ter njihovim pooblaščencem omogočiti dostop do celotne dokumentacije operacije, vključno z dokumentacijo o izbiri izvajalcev, v posesti upravičenca ali strank konzorcijskega sporazuma, na način, da sta vsak čas možna kontrola izvajanja operacije in vpogled v dokumentacijo v vsaki točki operacije ob smiselnem upoštevanju 82. člen Uredbe 2021/1060/EU oziroma predpisa, ki bi jo nadomestil.

Upravičenec bo moral hraniti vso dokumentacijo v zvezi z operacijo v skladu z vsakokratno veljavnimi predpisi, ki urejajo varstvo dokumentarnega in arhivskega gradiva, še pet (5) let po njenem zaključku, in sicer za potrebe revizije oziroma kot dokazila za potrebe prihodnjih preverjanj.

V primeru neskladja rokov se smiselno uporabljajo določila Uredbe 2021/1060/EU.

Upravičenec bo moral zagotoviti dostopnost do vseh dokumentov o izdatkih operacije za obdobje petih let od 31. decembra leta, v katerem je bilo opravjeno zadnje plačilo upravičencu, če ni drugače določeno ob smiselni uporabi 82. člena Uredbe 2021/1060/EU oziroma predpisom, ki bi jo nadomestil. O natančnem datumu za hrambo dokumentacije bo upravičenec po končani operaciji pisno obveščen s strani ministrstva.

Obdobje upravičenih stroškov traja od objave javnega razpisa v Uradnem listu RS do konca izvajanja operacije, kot ga določi prijavitelj v vlogi, vendar najkasneje do 31. 10. 2030.

Prvi ZZI se predloži po tem, ko je sistem že vzpostavljen. Rok za predložitev ZZI-ja v tekočem letu je najkasneje do 20. 11. v tekočem letu. Za oddaje ZZI po tem datumu ministrstvo ne jamči za izplačila v istem tekočem letu. Rok za predložitev zadnjega ZZI-ja je do 31. 10. 2030.

Potrjeni ZZI-ji bodo upravičencem neposredno s strani proračuna RS izplačani v skladu s plačilnim rokom, kot ga določa veljavni Zakon o izvrševanju proračunov RS.

Upravičenci lahko oddajo največ en ZZI na mesec za izplačilo v času izvajanja operacije.

Kadar upravičenec zaradi nepredvidljivih razlogov ne more izvesti s pogodbo dogovorjenih načrtovanih poslovnih dogodkov, mora o tem nemudoma obvestiti ministrstvo.

Ministrstvo za digitalno preobrazbo

dr. Aida Kamišalić Latifić

DRŽAVNA SEKRETARKA

**Obrazec št. 1: Kontrolnik za popolnost vloge**

Javni razpis za financiranje vzdrževanja in upravljanja sistema javnega obveščanja in alarmiranja s posredovanjem opozorilnih obvestil (JR PWAS-VU)

Navodila za izpolnjevanje obrazcev

* Obrazci in priloge morajo vsebovati vse elemente v skladu s podanimi zahtevami in pojasnili.
* Brisanje vsebine obrazcev (že vnesenih navodil in usmeritev) ni dovoljeno. V preglednicah obrazcev se lahko po potrebi dodajo vrstice (kjer je to potrebno).
* V predvidena polja obrazcev in prilog vnesite potrebne podatke, ki bodo izkazovali potrebne informacije in potrjevali izpolnjevanje zahtev ter pogojev tega javnega razpisa. Vneseni podatki naj bodo jasni, razumljivi in naj se konkretno nanašajo na točno določeno zahtevano vsebino.
* V primeru dodatnih utemeljitev posameznih zahtevanih vsebin, za katere prijavitelj meni, da so nujno potrebne za popolno predstavitev projekta, se le-te lahko podajo kot dodatne priloge k vlogi.

Pri izpolnjevanju obrazcev bodite pozorni na to, da je iz njih jasno razvidno izpolnjevanje vseh pogojev in zahtev tega javnega razpisa!

V primeru, če obrazce vloge podpiše oseba po pooblastilu zakonitega zastopnika, priložite tudi pooblastilo.

Pred oddajo vloge preverite popolnost dokumentacije s spodaj navedenim kontrolnim seznamom!

KONTROLNI SEZNAM ZA POPOLNOST DOKUMENTACIJE

VSEBINA VLOGE

|  |  |
| --- | --- |
| Obrazec št. 1: Kontrolnik za popolnost vloge | DA / NE |
| Obrazec št. 2: Ovojnica, ki jo je potrebno prilepiti na zunanjo stran ovojnice/kuverte oziroma skladno z njim pravilno označiti kuverto (samo v primeru oddaje fizične vloge) | DA / NE |
| Obrazec št. 3: Izjava prijavitelja/stranke konzorcijskega sporazuma o strinjanju in sprejemanju razpisnih pogojev (za prijavitelja in za vsako stranko konzorcijskega sporazuma svoj Obrazec št. 3) | DA / NE |
| Obrazec št. 4: Prijavnica | DA / NE |
| Obrazec št. 5: Podatki o prijavitelju | DA / NE |
| Obrazec št. 6: Podatki o strankah konzorcijskega sporazuma | DA / NE |
| Obrazec št. 7: Predstavitev operacije | DA / NE |
| Obrazec št. 8: Izpolnjevanje pogojev operacije | DA / NE |
| Priloga 1: Investicijska dokumentacija | DA / NE |
| Priloga 2: Projektna dokumentacija | DA / NE |
| Priloga 3: Izpis iz ustreznega imenika inženirske zbornice | DA / NE |
| Priloga 4: Vzorec konzorcijskega sporazuma | DA / NE |
| Priloga 5: Vzorec pogodbe o financiranju operacije | DA / NE |
| Priloga 6: Vzorec zaznamka o preverjanju cen na trgu | DA / NE |
| Priloga 7: Vzorec ZZI | DA / NE |
| Elektronska verzija vloge na USB ključku – samo v primeru oddaje fizične vloge | DA / NE |

V\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis odg. osebe prijavitelja

**Obrazec št. 2: Ovojnica**

**VLOGA NA ”JR PWAS-VU”**

Št. zadeve: 430-12/2024-3150

Naslov: Javni razpis za financiranje vzdrževanja in upravljanja sistema javnega obveščanja in alarmiranja s posredovanjem opozorilnih obvestil (JR PWAS-VU)

Rok za predložitev vlog: 27. 11. 2024 do 12:00

*(izpolni prijavitelj)*

PRIJAVITELJ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*“NE ODPIRAJ – VLOGA“*

*(izpolni ministrstvo)*

PREJEM: MINISTRSTVO ZA DIGITALNO PREOBRAZBO

Datum: \_\_\_\_\_\_\_\_\_\_\_\_\_\_\_\_\_\_\_ Ura: \_\_\_\_\_\_\_\_\_\_\_\_\_\_\_\_\_ Glavna pisarna

Zaporedna št. \_\_\_\_\_\_\_\_\_\_\_\_\_\_\_ Davčna ulica 1

Podpis pooblaščene osebe v glavni pisarni: \_\_\_\_\_\_\_\_\_\_\_\_\_\_\_\_\_ 1000 LJUBLJANA

**Obrazec št. 3:** **Izjava prijavitelja/stranke konzorcijskega sporazuma o  
strinjanju in sprejemanju razpisnih pogojev**

Javni razpis za financiranje vzdrževanja in upravljanja sistema javnega obveščanja in alarmiranja s posredovanjem opozorilnih obvestil (JR PWAS-VU)

Podpisani

ZAKONITI ZASTOPNIK

(vpišite ime in priimek zakonitega zastopnika)

PRIJAVITELJ/STRANKA KONZORCIJSKEGA SPORAZUMA

(vpišite naziv organizacije)

pod kazensko in materialno odgovornostjo

IZJAVLJAM

* da je vloga v skladu z vsemi zahtevami javnega razpisa in razpisne dokumentacije;
* da se strinjamo, sprejemamo, in da izpolnjujemo vse pogoje in zahteve javnega razpisa in razpisne dokumentacije;
* da podjetje oziroma organizacija ni v težavah v skladu z 18. točko 2. člena Uredbe (EU) št. 651/2014;
* da podjetje oziroma organizacija na dan oddaje vloge nima neporavnane zapadle davčne obveznosti in druge denarne nedavčne obveznosti v skladu z zakonom, ki ureja finančno upravo, ki presegajo 50 EUR;
* da podjetje oziroma organizacija redno izplačuje plače in socialne prispevke;
* da prijavitelju ali stranki konzorcijskega sporazuma ali podizvajalcu ali osebi, ki je članica njihovega upravnega, vodstvenega ali nadzornega organa, ali osebi, ki ima pooblastila za njihovo zastopanje ali odločanje ali nadzor v njem, ni bila izrečena pravnomočna sodba zaradi kaznivega dejanja, kot to določa prvi odstavek 75. člena Zakona o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F);
* da prijavitelj ali stranka konzorcijskega sporazuma ali podizvajalec ali oseba, ki je članica njihovega upravnega, vodstvenega ali nadzornega organa, ali oseba, ki ima pooblastila za njihovo zastopanje ali odločanje ali nadzor v njem, ni pravnomočno obsojen zaradi kaznivih dejanj v zvezi s poslovanjem, ki so opredeljena v Kazenskem zakoniku (Uradni list RS, št. 50/12 – uradno prečiščeno besedilo, 6/16 – popr., 54/15, 38/16, 27/17, 23/20, 91/20, 95/21, 186/21, 105/22 – ZZNŠPP in 16/23);
* da podjetje oziroma organizacija ni v postopku zaradi insolventnosti, prisilnega prenehanja ali likvidacije, z njenimi sredstvi ali poslovanjem ne upravlja upravitelj ali sodišče, njene poslovne dejavnosti niso začasno ustavljene oziroma ni v katerem koli podobnem položaju;

- da bomo evidentirali vse poslovne dogodke, ki se nanašajo na to operacijo, na ločenem stroškovnem mestu in zagotavljali izpis ločenega stroškovnega mesta/računovodske kode (konto kartice za operacijo);

- da za iste upravičene stroške in aktivnosti, ki so predmet financiranja v tem razpisu, nismo ali ne bomo pridobili sredstev iz drugih javnih virov (evropskih, državnih sredstev ali sredstev lokalnih skupnosti - prepoved dvojnega financiranja);

- da podjetje oziroma organizacija ni uvrščena na seznam omejitev poslovanja in ne obstaja nasprotje interesov v razmerju do ministrstva v obsegu, kot izhaja iz 35. in 36. člena Zakona o integriteti in preprečevanju korupcije (Uradni list RS, št. 69/11 –UPB, s spr.);

* da podjetje oziroma organizacija na dan oddaje vloge nima neporavnane zapadle finančne obveznosti do ministrstva, ki presegajo 50 EUR;

- da bomo upoštevali zahteve glede informiranja in obveščanja javnosti ob smiselnem upoštevanju 47. in 50. člena Uredbe (EU) 2021/1060 in veljavna Navodila organa upravljanja na področju na področju zagotavljanja prepoznavnosti, preglednosti in komuniciranja evropske kohezijske politike v obdobju 2021–2027 in Celostno grafično podobo evropske kohezijske politike 2021-2027 (dostopni na: https://evropskasredstva.si/evropska-kohezijska-politika/navodila-in-smernice/);

* da bomo hranili dokumentacijo v zvezi z operacijo v skladu z veljavnimi predpisi (Zakon o varstvu dokumentarnega in arhivskega gradiva ter arhivih in ob smiselnem upoštevanju (EU) Uredbe št. 2021/1058 in 2021/1060) še pet (5) let po zaključku operacije za potrebe revizije oziroma kot dokazila za potrebe bodočih preverjanj;
* da bomo omogočili dostopnost dokumentacije operacije posredniškemu organu, organu upravljanja, revizijskemu organu ter drugim nadzornim organom;
* da bomo smiselno zagovarjali enake možnosti v skladu z zakonodajo, ki pokriva področje zagotavljanja enakih možnosti in ob smiselnem upoštevanju (EU) Uredbe št. 2021/1060;
* da smo seznanjeni s posledicami, če se ugotovi, da je v postopku potrjevanja operacije ali izvrševanja operacije prišlo do resnih napak, nepravilnosti, goljufije ali kršitve obveznosti;
* da smo seznanjeni s posledicami, ki bi nastale ob ugotovitvi dvojnega financiranja posamezne operacije, neupoštevanja veljavne zakonodaje in navodil v vseh postopkih izvajanja operacije ali če delež financiranja operacije preseže maksimalno dovoljeno stopnjo;
* da bomo pri izvedbi operacije dosledno upoštevali vso veljavno zakonodajo ter pravila izvajanja kohezijske politike v Republiki Sloveniji;
* da so vsi v vlogi in elaboratu navedeni podatki resnični;
* s podpisom te izjave soglašamo, da Ministrstvo za digitalno preobrazbo za potrebe preverjanja izpolnjevanja razpisnih pogojev zaprosi in pridobi ustrezne podatke od drugih institucij (za potrebe preverjanja pogojev v zvezi z davki od Finančne uprave Republike Slovenije ter za potrebe preverjanja pogojev nekaznovanosti iz kazenske evidence od Ministrstva za pravosodje);
* da imamo na razpolago dovolj tehničnih, kadrovskih in finančnih zmogljivosti za izvedbo operacije;
* da nismo nenamensko porabljali javnih sredstev ali sredstev, pridobljenih na podlagi ZEKom-2;

* da bomo zagotavljali skladnost s horizontalnimi načeli iz 9. člena Uredbe EU 2021/1060 ob smiselnem upoštevanju 73. člena Uredbe (EU) 2021/1060 in načeli trajnostnega razvoja;
* da bomo izvajali operacijo skladno z načeli spoštovanja temeljnih pravic, spodbujanja enakih možnosti moških in žensk, preprečevanja vsakršne diskriminacije, zlasti v zvezi z dostopnostjo za invalide, med osebami, ki so oziroma bodo vključene v izvajanje aktivnosti v okviru tega javnega razpisa, in spodbujanja trajnostnega razvoja ob upoštevanju načela, da se ne škoduje bistveno ob smiselnem upoštevanju horizontalnih načel iz 9. člena Uredbe (EU) 2021/1060;
* da bomo upoštevali Postopkovnik za izvajanje Listine Evropske unije o temeljnih pravicah in Konvencijo Združenih narodov o pravicah invalidov v skladu s Sklepom Sveta 2010/48/ES (»naslov III« Listine Evropske unije o temeljnih pravicah);
* da bomo upoštevali načela trajnostnega razvoja in okoljske politike EU v skladu z 11. in 191 (1). členom Pogodbe o delovanju Evropske unije (PDEU).
* da bodo v Registru dejanskih lastnikov (v AJPES) ažurirano vneseni podatki o dejanskih lastnikih. Naročniku bodo zagotovljeni najmanj podatki o predsedniku uprave/poslovodstva ali več osebah, ki zasedajo položaj poslovodstva (ime in priimek in datum rojstva). V primeru, kjer ni dejanskega lastnika gospodarskega subjekta, se šteje ena ali več oseb, ki zasedajo položaj poslovodstva tega gospodarskega subjekta.

V\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis odg. osebe prijavitelja

**Obrazec št. 4: Prijavnica**

Javni razpis za financiranje vzdrževanja in upravljanja sistema javnega obveščanja in alarmiranja s posredovanjem opozorilnih obvestil (JR PWAS-VU)

PRIJAVNICA

|  |  |
| --- | --- |
| PRIJAVITELJ | [Naziv prijavitelja] |

|  |  |
| --- | --- |
| Naziv operacije | [Naziv operacije] |
| Trajanje operacije | od DD.MM.YYYY do DD.MM.YYYY |
| Skupna zaprošena vrednost financiranja v EUR |  |

V\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis odg. osebe prijavitelja

**Obrazec št. 5: Podatki o prijavitelju**

|  |  |
| --- | --- |
| PODATKI O PRIJAVITELJU | |
| Uradni naziv prijavitelja |  |
| Krajši naziv prijavitelja |  |
| Pravnoorganizacijska oblika (podatek iz AJPES-a) |  |
| Sedež *(naslov, poštna št., kraj)* |  |
| Matična št. |  |
| Davčna št. |  |
| Poslovni račun *(št. računa, banka)* |  |
| Zakoniti zastopnik prijavitelja  *(ime, priimek, funkcija)* |  |
| Elektronski naslov zakonitega zastopnika |  |
| Tel. št. zakonitega zastopnika |  |
| Ali ima zakoniti zastopnik možnost podpisa pogodbe z elektronskim podpisom? | DA / NE |
| Varni elektronski predal prijavitelja (poslovni subjekt)  \*v primeru, da prijavitelj z njim razpolaga in želi dokumente v zvezi s tem razpisom prejemati v varni e-predal |  |
| Skrbnik pogodbe prijavitelja  *(ime, priimek, funkcija)* |  |
| Elektronski naslov skrbnika pogodbe |  |
| Tel. št. skrbnika pogodbe |  |

V\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis odg. osebe prijavitelja

**Obrazec št. 6: Podatki o strankah konzorcijskega sporazuma**

|  |  |  |
| --- | --- | --- |
| [Naziv operacije] | | |
| Stranka konzorcijskega sporazuma (izpolniti v kolikor gre za konzorcijsko partnerstvo)  \*po potrebi razširiti, če je več strank konzorcijskega sporazuma | | |
| Stranka konzorcijskega sporazuma 1 | | |
| Uradni naziv stranke konzorcijskega sporazuma 1 |  |
| Krajši naziv stranke konzorcijskega sporazuma 1 |  |
| Pravnoorganizacijska oblika (podatek iz AJPES-a) |  |
| Sedež *(naslov, poštna št., kraj)* |  |
| Matična št. |  |
| Davčna št. |  |
| Stranka konzorcijskega sporazuma 2 | | |
| Uradni naziv stranke konzorcijskega sporazuma 2 |  |
| Krajši naziv stranke konzorcijskega sporazuma 2 |  |
| Pravnoorganizacijska oblika (podatek iz AJPES-a) |  |
| Sedež *(naslov, poštna št., kraj)* |  |
| Matična št. |  |
| Davčna št. |  |
| Stranka konzorcijskega sporazuma 3 | | |
| Uradni naziv stranke konzorcijskega sporazuma 3 |  |
| Krajši naziv stranke konzorcijskega sporazuma 3 |  |
| Pravnoorganizacijska oblika (podatek iz AJPES-a) |  |
| Sedež *(naslov, poštna št., kraj)* |  |
| Matična št. |  |
| Davčna št. |  |

V\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis odg. osebe prijavitelja

**Obrazec št. 7: Predstavitev operacije**

|  |
| --- |
| »Naziv operacije« |
| KRATKA PREDSTAVITEV OPERACIJE: »Naziv operacije« |
| Na kratko opišite operacijo. |

V\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis odg. osebe prijavitelja

**Obrazec št. 8: Izpolnjevanje pogojev operacije**

|  |  |
| --- | --- |
| IZPOLNJEVANJE POGOJEV OPERACIJE: »Naziv operacije« |  |
| Skladnost s tem javnim razpisom in razpisno dokumentacijo, pri čemer bo projekt jasno uresničeval namen kot tudi cilje tega javnega razpisa. | DA / NE |
| Zagotavljanje zanesljivega, varnega in neprekinjenega delovanja sistema javnega obveščanja in alarmiranja s posredovanjem opozorilnih obvestil. | DA / NE |
| Javno obveščanje in alarmiranje s posredovanjem opozorilnih obvestil se zagotavlja prek sistema Cell broadcast. | DA / NE |
| Omogočati, da za sprejem opozorilnih obvestil ni potrebna predhodna registracija uporabnika. | DA / NE |
| Omogočati različne vrste alarmiranja za različne stopnje kritičnosti dogodka, kot so določene s predpisi, ki urejajo organizacijo in delovanje sistema opazovanja, obveščanja in alarmiranja. | DA / NE |
| Podpirati uporabo čim širšega nabora mobilnih telefonov. | DA / NE |
| Na zahtevo URSZR v realnem času posredovati opozorilna obvestila vsem uporabnikom svojega omrežja in vsem gostujočim uporabnikom, ki so na geografskem območju, ki ga določi URSZR in pri tem gostujočim uporabnikom opozorilna obvestila posredovati istočasno in v enaki kakovosti kot svojim uporabnikom. | DA / NE |
| Predhodno obveščanje URSZR o vseh spremembah, ki se bodo izvajale, če bodo vplivale na delovanje sistema in izvajanje storitve posredovanja opozorilnih obvestil ter po vseh spremembah opraviti vsa potrebna testiranja, s katerimi bo preveril ustreznost delovanja sistema in o tem vodil dokumentacijo. | DA / NE |
| Vmesnik za povezovanje do sistema upravičenca za pošiljanje obvestil bo odprt in bo podpiral protokol CAP (Common Alerting Protocol) in omogoča uporabo njegove zadnje verzije. | DA / NE |
| Pri izmenjavi informacij z URSZR zagotovljeno samodejno preverjanje pristnosti upravičenca in URSZR ter preverjanje pristnosti sporočila in hkrati ali je sprejeto sporočilo nespremenjeno in sprejeto v celoti (URSZR bo pošiljal sporočila z uporabo kvalificiranega digitalnega potrdila). | DA / NE |
| Zagotavljanje 99,99 % razpoložljivosti sistema, pri čemer bo preizkus delovanja sistema in kakovosti storitve posredovanja opozorilnih obvestil vsaj enkrat letno v sodelovanju z URSZR pri čemer bo o preizkusih vodena dokumentacija. | DA / NE |
| V primeru nedelovanja sistema oziroma motenj ali izpada storitve posredovanja opozorilnih obvestil bo nemudoma obvestil URSZR, AKOS in URSIV ter takoj začeti odpravljati napako. | DA / NE |
| Pripravi oceno tveganja za varnost sistema in jo vsaj enkrat letno posodobi, pri čemer bo izpopolnjeval varnostne ukrepe za njegovo zaščito. | DA / NE |
| URSZR-ju pošiljati informacije o uspešnosti posredovanja opozorilnih obvestil. | DA / NE |
| Periodično letno varnostno testiranje sistema. | DA / NE |
| Zagotavljati storitev posredovanja opozorilnih obvestil na vseh območjih, ki jih pokriva s svojim mobilnim signalom, ne glede na uporabljeno tehnologijo. | DA / NE |
| URSZR-ju omogočiti s poligoni geografsko omejiti območja, na katerih se zagotavlja posredovanje opozorilnih obvestil in jih preslikati na svoj sistem pokrivanja z radijskimi celicami tako, da bo zagotavljal najboljšo geografsko pokritost s to storitvijo. | DA / NE |
| Odgovorna oseba, ki bo opravljala neodvisen nadzor. | DA / NE |

V\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis odg. osebe prijavitelja

**Priloga 1: Investicijska dokumentacija**

Priložite investicijsko dokumentacijo za operacijo: »Naziv operacije«.

V\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis odg. osebe prijavitelja

**Priloga 2: Projektna dokumentacija**

Priložite projektno dokumentacijo v obliki idejne zasnove projektnih in drugih pogojev za operacijo: »Naziv operacije«.

V\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis odg. osebe prijavitelja

**Priloga 3: Izpis iz ustreznega imenika inženirske zbornice**

Priložite izpis iz ustreznega imenika inženirske zbornice za odgovorno osebo, ki bo opravljala neodvisen nadzor.

V\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis odg. osebe prijavitelja

**Priloga 4: Vzorec konzorcijskega sporazuma**

*[V primeru, da prijavitelj izvaja operacijo s strankami konzorcijskega sporazuma, je vlogi potrebno priložiti izpolnjen, žigosan (če stranke sporazuma uporabljajo žige) in podpisan konzorcijski sporazum z vsemi strankami konzorcijskega sporazuma. Vzorec konzorcijskega sporazuma LAHKO prijavitelji dopolnijo in pravice ter obveznosti strank konzorcijskega sporazuma bolj podrobno določijo, obvezani so ohraniti bistvene elemente sporazuma, ki so navedeni v vzorcu.]*

**KONZORCIJSKI SPORAZUM**

**ZA IZVEDBO OPERACIJE** **»[NAZIV OPERACIJE]«**

**I. UVODNE DOLOČBE**

1. člen

(ugotovitvene določbe)

Stranke sporazuma uvodoma kot nesporno ugotavljajo, da:

1. je Ministrstvo za digitalno preobrazbo (v nadaljevanju: ministrstvo) objavilo Javni razpis za financiranje vzdrževanja in upravljanja sistema javnega obveščanja in alarmiranja s posredovanjem opozorilnih obvestil (JR PWAS-VU) (Uradni list RS, št. ......./24 z dne .................... v nadaljevanju: javni razpis);
2. stranke sporazuma s tem konzorcijskim sporazumom ustanavljajo konzorcij z namenom izvedbe operacije »[NAZIV OPERACIJE]«.

**II. KONZORCIJ**

1. člen

(odgovornost strank sporazuma)

1. S tem sporazumom stranke sporazuma poleg ustanovitve konzorcija uredijo tudi medsebojne pravice in obveznosti ter se dogovorijo o načinu delitve sredstev, ki jih v primeru uspešne izbire na javnem razpisu dodeli ministrstvo za financiranje operacije.
2. Stranke sporazuma soglasno pooblaščajo [NAZIV POSLOVODEČEGA PARTNERJA,v nadaljevanju:poslovodeči partner] za predložitev skupne vloge na javni razpis in da v primeru uspešne kandidature na javnem razpisu zastopa konzorcij v skladu s tem sporazumom ter z ministrstvom podpiše pogodbo o financiranju operacije v imenu in za račun vseh strank sporazuma.
3. Stranke sporazuma se dogovorijo, da bo poslovodeči partnerkot upravičenec po pogodbi o financiranju prevzel odgovornost do ravnanja s sredstvi, ki jih konzorcij prejme od ministrstva. V okviru te naloge bo v imenu konzorcija odgovoren tudi za izvršitev obveznosti, vezanih na ravnanje s sredstvi po tem sporazumu in pogodbi o financiranju [NAZIV OPERACIJE], ki jo bo na podlagi javnega razpisa iz 1. člena tega sporazuma sklenil z ministrstvom.
4. Vse stranke sporazuma po tem sporazumu v razmerju do ministrstva odgovarjajo neomejeno solidarno, v imenu konzorcija pa je ministrstvu za izvršitev vseh obveznosti iz pogodbe o financiranju prvi odgovoren poslovodeči partner.
5. Poslovodeči partner in vse stranke sporazuma morajo biti ves čas izvajanja operacije dosegljivi za komunikacijo z ministrstvom.
6. člen

(sestava in naloge)

* 1. Stranke sporazuma se v tem konzorcijskem sporazumu dogovorijo o delitvi izvedbe aktivnosti operacije, zaradi katere ustanavljajo konzorcij, rokih za izvedbo posameznih aktivnosti in delitvi sredstev, ki jih bo financiralo ministrstvo, in sicer na naslednji način:

[/izpolniti delitev med strankami sporazuma, kot sledi iz finančnega načrta/]

|  |  |  |  |
| --- | --- | --- | --- |
| Naziv stranke sporazuma | Aktivnosti operacije | Delež posla | Znesek v EUR |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

1. člen

(seznanjenost z obveznostmi)

* 1. S podpisom tega konzorcijskega sporazuma stranke le tega potrjujejo, da so seznanjene in se strinjajo z obveznostmi, ki izhajajo iz (vzorca) pogodbe o financiranju, javnega razpisa ter razpisne dokumentacije ter se bodo po njih ravnale. Seznanjene in strinjajo se tudi z odgovornostjo poslovodečega partnerja, ki izhaja iz pogodbe o financiranju.
  2. Stranke sporazuma se zavezujejo, da bodo svoje obveznosti izpolnjevale v skladu z določili tega konzorcijskega sporazuma in pogodbe o financiranju. Stranke sporazuma se zavezujejo, da bodo ravnale v skladu z navodili ministrstva, vključujoč spremembe, ki jih bo ministrstvo naknadno sporočilo oz. posredovalo upravičencu, ta pa vsem ostalim strankam sporazuma.

**III. FINANCIRANJE**

1. člen

(financiranje operacije)

* 1. Financiranje operacije je določeno na podlagi upravičenih stroškov in se v celoti (100 %) zagotovi iz sredstev državnega proračuna.
  2. Vsaka od strank sporazuma je za svoj del izvedenih aktivnosti odgovorna za pravočasno in ustrezno zagotovitev vseh potrebnih dokazil za uveljavljanje upravičenih stroškov operacije, ki jih je potrebno priložiti vsakokratnemu zahtevku za izplačilo (ZZI).

1. člen

(plačila sredstev)

Poslovodeči partner bo prejeta finančna sredstva strankam sporazuma nakazal na transakcijski/e račun/e, ki so razvidni iz preambule tega konzorcijskega sporazuma, in sicer v roku ........... dni od prejema sredstev s strani ministrstva.

**IV. OBVEZNOSTI STRANK SPORAZUMA**

1. člen

(jamstva strank sporazuma)

* 1. Vsaka stranka sporazuma s podpisom tega konzorcijskega sporazuma potrjuje in jamči, da:

1. je seznanjena z dejstvom, da je operacija financirana s strani Republike Slovenije ter se strinja, da se pri izvajanju operacije upoštevajo navodila ministrstva ter relevantna veljavna zakonodaja;
2. so konzorcijski sporazum in vse druge listine v zvezi z njim podpisale osebe, ki so vpisane v Poslovni register Republike Slovenije (v nadaljnjem besedilu: PRS) kot zakoniti zastopniki za tovrstno zastopanje, oziroma druge osebe, ki jih je za to pooblastila oseba, vpisana v PRS;
3. je poslovodečega partnerja seznanila z vsemi dejstvi, podatki in okoliščinami, ki so ji bili znani ali bi ji morali biti znani in ki bi lahko vplivali na odločitev o sklenitvi tega konzorcijskega sporazuma;
4. so vsi podatki, ki jih je posredovala poslovodečemu partnerju v zvezi s tem konzorcijskim sporazumom, ažurni, resnični, veljavni in popolni.
   1. Kršitve obveznosti iz prejšnjega odstavka so bistvene kršitve konzorcijskega sporazuma. V primeru takih kršitev lahko poslovodeči partner odstopi od konzorcijskega sporazuma, stranka sporazuma pa je dolžna vrniti prejeta sredstva po tem konzorcijskem sporazumu v roku 30 dni od pisnega poziva ministrstva poslovodečemu partnerju, skupaj z zakonitimi zamudnimi obrestmi, ki so obračunane od dneva nakazila na TRR do dneva nakazila v dobro proračuna RS.
5. člen

(obveznosti strank sporazuma)

* 1. Stranke sporazuma se zavezujejo, da bodo:

1. obveznosti, ki jih prevzemajo s tem konzorcijskim sporazumom, izpolnjevale v skladu z določili tega konzorcijskega sporazuma in pogodbo o financiranju ter aktivnosti operacije izvedle strokovno in vestno;
2. sodelovale pri izvedbi operacije na način in v obsegu, kot bo dogovorjeno in opredeljeno v vlogi na javni razpis;
3. pri porabi odobrenih sredstev ravnale skladno z načelom gospodarnosti, ekonomične porabe sredstev in učinkovitosti;
4. sredstva, pridobljena po pogodbi o financiranju, porabile namensko in izključno za izvajanje aktivnosti operacije, ki je predmet tega konzorcijskega sporazuma;
5. v primeru preverjanja na kraju samem s strani ministrstva in pristojnih nadzornih organov Republike Slovenije, omogočile vpogled v računalniške programe, postopke v zvezi z izvajanjem operacije ter rezultate operacije; stranke sporazuma se obvezujejo, da bodo sodelovale pri izvedbi teh preverjanj ter se nanje ustrezno pripravile; poslovodeči partner bo s strani nadzornih organov predhodno obveščen o izvedbi preverjanj na kraju samem, lahko pa se opravi tudi nenajavljeno preverjanje na kraju samem;
6. omogočile nadzor tudi zunanjim ocenjevalcem, v primeru, da jih bo ministrstvo pooblastilo za nadzor nad izvajanjem operacije.
   1. Stranke sporazuma so seznanjene, da lahko ministrstvo, v kolikor se bo pri kateremkoli nadzoru operacije izkazalo, da operacija ni bila izvedena v skladu z javnim razpisom ali pogodbo o financiranju, od poslovodečega partnerja zahteva vrnitev vseh prejetih sredstev skladno s pogodbo o financiranju.
   2. Stranke sporazuma se strinjajo, da so kot partnerji solidarno odgovorne za škodo in druge posledice, ki bi nastale zaradi nepravilne ali nezakonite izvedbe operacije po pogodbi o financiranju med ministrstvom in poslovodečim partnerjem.

9. člen

(varovanje osebnih podatkov)

1. Stranke sporazuma soglašajo, da:

* bodo osebne podatke obdelovale v skladu s predpisi na področju varovanja osebnih podatkov;
* bodo zagotavljale pogoje in ukrepe za zagotovitev varstva osebnih podatkov ter preprečevale morebitne zlorabe;
* bodo ves čas varovale tudi osebne podatke, pridobljene pri delu oziroma v zvezi z izvajanjem pogodbe o financiranju operacije;
* se zavežejo, da bodo v Register dejanskih lastnikov (v AJPES) ažurirano vnašale podatke o dejanskih lastnikih. Stranke sporazuma morajo zagotoviti najmanj podatke o predsedniku uprave/poslovodstva ali več oseb, ki zasedajo položaj poslovodstva (ime in priimek in datum rojstva). V primeru, kjer ni dejanskega lastnika gospodarskega subjekta se šteje ena ali več oseb, ki zasedajo položaj poslovodstva tega gospodarskega subjekta.

1. Stranke sporazuma z zavezo iz prejšnjega odstavka seznanijo tudi pri njih zaposlene.
2. Za morebitne kršitve so stranke sporazuma odškodninsko odgovorne.
3. člen

(načela dobre prakse)

1. Da bi zagotovile tekoče izvajanje operacije, se stranke sporazuma zavezujejo, da bodo delovale v skladu z načeli dobre partnerske prakse, ki so:
2. vse stranke sporazuma so seznanjene z javnim razpisom in razpisno dokumentacijo ter navodili ministrstva in razumejo svojo vlogo v operaciji;
3. vse stranke sporazuma so seznanjene s pogodbo o financiranju in razumejo svoje obveznosti; stranke sporazuma s podpisom tega konzorcijskega sporazuma pooblastijo poslovodečega partnerja, da jih zastopa pri vseh opravilih z ministrstvom, ki so povezana z izvedbo operacije;
4. poslovodeči partner se mora redno posvetovati s strankami sporazuma in jih izčrpno obveščati o poteku operacije;
5. predloge za spremembo operacije (npr. spremembe aktivnosti, terminov izvedbe izobraževanj ipd.) morajo stranke sporazuma pisno potrditi, preden jih poslovodeči partner predloži ministrstvu; če takega sporazuma ni mogoče doseči, mora poslovodeči partner razloge za to navesti, kadar spremembe predloži ministrstvu v odobritev.
6. Stranke sporazuma potrjujejo in jamčijo, da so ministrstvo ob prijavi na javni razpis seznanile z vsemi dejstvi in podatki, ki so jim bili znani ali bi jim morali biti znani in ki bi lahko vplivali na odločitev ministrstva o sklenitvi pogodbe o financiranju ter da so vsi podatki, ki so jih in ki jih bodo posredovali poslovodečemu partnerju oz. ministrstvu resnični in popolni, v nasprotnem primeru se to šteje kot hujša kršitev pogodbe o financiranju.
7. člen

(odstop strank sporazuma od konzorcijskega sporazuma)

1. Vse stranke sporazuma se zavezujejo, da si bodo prizadevale, da se konzorcij ohrani v prvotni sestavi ves čas, za katerega je sklenjen ta konzorcijski sporazuma.
2. Stranka sporazuma lahko predčasno odstopi od konzorcijskega sporazuma zgolj na podlagi utemeljenih razlogov. Med utemeljene razloge sodijo razlogi, nastali po sklenitvi konzorcijskega sporazuma, ki niso rezultat dejanj stranke sporazuma, so nepričakovani in ki jih stranka sporazuma ni mogla preprečiti, ne odpraviti in se jim tudi ne izogniti.
3. V primeru predčasnega odstopa stranke sporazuma od konzorcijskega sporazuma, je poslovodeči partner ali druga stranka sporazuma dolžna izvesti vse predvidene aktivnosti operacije, za katere je bila zadolžena stranka sporazuma, ki je odstopila. Z dnem izstopa iz konzorcija stranka sporazuma izgubi pravico do nadaljnjega financiranja.
4. O tem je potrebno obvestiti ministrstvo.

**V. KONČNE DOLOČBE**

1. člen

(skrbniki konzorcijskega sporazuma)

1. S strani poslovodečega partnerja [»NAZIV POSLOVODEČEGA PARTNERJA«] je skrbnik konzorcijskega sporazuma »Ime in Priimek«, s strani stranke sporazuma 1 [»NAZIV STRANKE SPORAZUMA 1«] [»Ime in Priimek 1«], s strani stranke sporazuma 2 [»NAZIV STRANKE SPORAZUMA 2«] pa [»Ime in Priimek 2«. /dopolniti v primeru več strank sporazuma /]
2. Stranke sporazuma so dolžne druge stranke sporazuma o spremembi skrbnika tega sporazuma pisno obvestiti v roku XX dni od spremembe. Sprememba skrbnika konzorcijskega sporazuma začne veljati z dnem prejema dopisa drugih strank sporazuma.
3. člen

(spremembe konzorcijskega sporazuma)

Vse spremembe in dopolnitve konzorcijskega sporazuma stranke le tega uredijo z aneksom k sporazumu, ki ga sklenejo pred iztekom njegove veljavnosti. Poslovodeči partner mora o spremembi ali dopolnitvi konzorcijskega sporazuma obvestiti ministrstvo in sicer najkasneje v roku treh (3) dni od sklenitve aneksa.

1. člen

(reševanje sporov)

Stranke sporazuma se zavezujejo, da bodo morebitne spore iz tega konzorcijskega sporazuma reševale sporazumno. V primeru, da sporazumna rešitev spora ni mogoča, se zadeva preda stvarno pristojnemu sodišču v …. [/določiti glede na pristojnost sodišč/]

1. člen

(veljavnost konzorcijskega sporazuma)

(1) Ta konzorcijski sporazum začne veljati z dnem podpisa vseh strank sporazuma in velja do izteka vseh rokov v katerih je, skladno z veljavno zakonodajo, oziroma pravnimi podlagami in navodili, ki predstavljajo sestavni del pogodbe o financiranju, možen nadzor nad navedeno pogodbo in izrekanje finančnih sankcij.

(2) Če bi bila katera izmed določb tega konzorcijskega sporazuma neveljavna ali bi bilo pravnomočno ugotovljeno, da je neveljavna oziroma je ne bi bilo mogoče izpolniti, konzorcijski sporazum ne preneha veljati v preostalih delih, če lahko obstanejo brez neveljavne določbe. V tem primeru se stranke tega sporazuma dogovorijo, da bodo v skladu z načeli vestnosti in poštenja tako določbo spremenile z aneksom k temu konzorcijskemu sporazumu, tako da bo nova določba čim bližja neveljavni določbi.

(3) V primeru, da do podpisa pogodbe o financiranju ne pride, je ta konzorcijski sporazum ničen.

(4) Ta konzorcijski sporazum je sestavljen v [/XX/] enakih izvodih, od katerih prejme vsaka stranka sporazuma po [/X/] izvodov.

V\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_

NAZIV POSLOVODEČEGA PARTNERJA

[Ime in Priimek]

ODGOVORNA OSEBA/ZAKONITI ZASTOPNIK

podpis odgovorne osebe/zakonitega zastopnika

V\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_ V\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_

NAZIV STRANKE SPORAZUMA 1 NAZIV STRANKE SPORAZUMA 2

[Ime in Priimek] [Ime in Priimek]

ODGOVORNA OSEBA/ZAKONITI ZASTOPNIK ODGOVORNA OSEBA/ZAKONITI ZASTOPNIK

podpis odgovorne osebe/zakonitega zastopnika podpis odgovorne osebe/zakonitega zastopnika

[/Dopolniti v primeru večjega števila strank sporazuma /]

**Priloga 5: Vzorec pogodbe o financiranju operacije**

Republika Slovenija, Ministrstvo za digitalno preobrazbo, Davčna ulica 1, 1000 Ljubljana, ki ga zastopa \_\_\_\_\_\_\_\_\_\_\_\_\_, minister (v nadaljnjem besedilu: ministrstvo)

Davčna številka:

Matična številka:

in

Naziv \_\_\_\_\_\_\_\_\_\_\_\_\_, kot upravičenec, ki ga zastopa \_\_\_\_\_\_\_\_\_\_\_\_\_ (v nadaljnjem besedilu: upravičenec)

Davčna številka:

Matična številka:

Transakcijski račun: \_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_,

sklepata

POGODBO (št.)

o financiranju operacije »Naziv operacije«

1. UVODNE DOLOČBE
2. člen

Pogodbeni stranki uvodoma kot nesporno ugotavljata:

- da je ministrstvo v Uradnem listu RS, št. ....... objavilo Javni razpis za financiranje vzdrževanja in upravljanja sistema javnega obveščanja in alarmiranja s posredovanjem opozorilnih obvestil (JR PWAS-VU) (v nadaljnjem besedilu: javni razpis),

- da se javni razpis izvaja v skladu z 201. členom Zakona o elektronskih komunikacijah (Uradni list RS, št. 130/22 in 18/23 – ZDU-1O; v nadaljevanju: ZEKom-2) ter 8. členom Uredbe o vzpostavitvi in zagotavljanju sistema javnega obveščanja in alarmiranja prek javnih mobilnih omrežij (Uradni list RS, št. 127/23; v nadaljevanju: uredba),

- da je bil za operacijo upravičencu dne \_\_\_ izdan »sklep ministrstva o odobritvi …«,

- da se upravičencu na podlagi te pogodbe izplačajo sredstva iz proračuna Republike Slovenije,

- da je področje javnih financ v celoti urejeno s predpisi, sprejetimi na ravni Evropske unije in nacionalnimi predpisi, ki so za stranke zavezujoči,

- da je upravičenec seznanjen, da gre za pogodbo, ki je v določenem delu pod javnopravnim režimom, torej pod ureditvijo, drugačno od splošnih pravil pogodbenega prava,

- da ministrstvo kot pogodbena stranka nastopa tudi kot nosilec javnega interesa,

- da zadržanje izplačil sredstev in vračilo že izplačanih sredstev za upravičenca ne pomenijo nastanka težko nadomestljive škode,

- da upravičenec pri izvajanju pogodbe nastopa samostojno/s strankami konzorcijskega sporazuma, pri operaciji, ki se financira s to pogodbo. V primeru nastopa s strankami konzorcijskega sporazuma je priloga k pogodbi o financiranju tudi konzorcijski sporazum.

1. člen

Pogodbeni stranki sta sporazumni, da se ta pogodba sklepa zaradi dodelitve sredstev iz proračuna Republike Slovenije upravičencu, katerega operacija je bila odobrena. Pogodbeno razmerje je urejeno s slovenskimi javnofinančnimi predpisi ob smiselnem upoštevanju evropskih javnofinančnih predpisov ter je podvrženo tudi nadzoru slovenskih institucij ali organov, ki ugotavljajo kršitve pri uporabi dodeljenih sredstev. Ker gre za dodelitev javnih sredstev, se pogodbeni stranki zavezujeta, da bosta ravnali v skladu z ugotovitvami iz končnih poročil revizijskega organa in drugih nadzornih organov ali institucij, vključenih v izvajanje, upravljanje, nadzor ali revizijo operacije, sicer gre za bistveno kršitev pogodbe. Upravičenec je dolžan ukrepati skladno s priporočili iz končnih poročil nadzornih organov in redno obveščati ministrstvo o izvedenih ukrepih.

Pogodbeni stranki se dogovorita, da se upravičeni stroški izvedbe operacije financirajo le pod pogojem, da niso nastali s kršitvijo predpisov s področja izvedbe javnih razpisov ali drugih predpisov ali s kršitvijo te pogodbe.

1. PREDMET POGODBE
2. člen

Predmet te pogodbe je financiranje upravičenih stroškov izvedbe operacije »Naziv operacije « (v nadaljnjem besedilu: operacija) pod pogoji in zavezami v nadaljevanju. Podrobna vsebina predmeta te pogodbe je opredeljena v prijavi za operacijo in v finančnem načrtu, ki sta sestavni del te pogodbe kot Priloga 1 (vloga upravičenca).

Pogodbeni stranki s to pogodbo urejata medsebojne pravice, obveznosti in odgovornosti glede financiranja in izvajanja operacije iz prvega odstavka tega člena. Sredstva financiranja se dodeljujejo na podlagi in pod pogoji, ki so navedeni v javnem razpisu in razpisni dokumentaciji ter sklepu ………………………………. št. .....in so dogovorjeni s to pogodbo, kar je upravičencu znano in s podpisom te pogodbe prevzema dogovorjene pravice in obveznosti. Kršitev pogojev iz navedenega sklepa predstavlja bistveno kršitev pogodbe.

DDV ni upravičen stroške operacije.

1. PRAVNE PODLAGE IN NAVODILA
2. člen

Pogodbeni stranki se dogovorita, da so del pogodbenega prava tudi naslednji predpisi in dokumenti:

* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23);
* Proračun Republike Slovenije za leto 2024 (Uradni list RS, št. 150/22 in 123/23);
* Proračun Republike Slovenije za leto 2025 (DP2025) (Uradni list RS, št. 123/23);
* Zakon o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24 – ZIPRS2425);
* Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11);
* Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri);
* Zakon o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F);
* Zakon o javno-zasebnem partnerstvu (Uradni list RS, št. 127/06);
* Javni razpis za financiranje vzdrževanja in upravljanja sistema javnega obveščanja in alarmiranja s posredovanjem opozorilnih obvestil (JR PWAS-VU) (Uradni list RS, št. \_\_\_ z dne \_\_\_\_\_\_);
* Sklep o izboru (ministrstva) št. \_\_\_\_\_\_\_\_\_\_ z dne \_\_\_\_\_\_\_;
* Listina Evropske unije o temeljnih pravicah (UL C št. 326 z dne 26. 10. 2012, st. 391);
* Konvencija Združenih narodov o pravicah invalidov in Izbirnega protokola h Konvenciji o pravicah invalidov (https://www.uradni-list.si/glasilo-uradni-list-rs/vsebina/86045);
* ZEKom-2;
* Uredba.

Pogodbeni stranki se dogovorita, da sta pri izvajanju pravic in obveznosti iz te pogodbe dolžni spoštovati vse slovenske in evropske predpise in dokumente, navedene v prejšnjem odstavku, ter njihovo vsebino sprejemata v pogodbeno vsebino. V primeru neskladja med pogodbenimi določbami in dokumenti, navedenimi v prejšnjem odstavku, prevladajo predpisi in pogoji prava EU.

Upravičenec s podpisom te pogodbe izrecno potrjuje, da je v celoti seznanjen z vsemi predpisi in dokumenti, navedenimi v prvem odstavku tega člena, ter da se z vsebino pravic in obveznosti pogodbenih strank izrecno strinja. Pogodbeni stranki se strinjata, da bosta izpolnjevali svoje obveznosti po tej pogodbi v skladu z vsakokratno veljavnimi predpisi in dokumenti, na katere se ta pogodba sklicuje in ki so del pogodbenega prava.

1. PODATKI O OPERACIJI IN OBDOBJE UPRAVIČENOSTI
2. člen

Operacija se lahko začne izvajati z dnem objave javnega razpisa v Uradnem listu RS. Vse aktivnosti operacije morajo biti za vzdrževanje in upravljanje sistema izvedene v obdobju od sklenitve te pogodbe do 31. 12. 2030, vendar ne dlje kot 5 let, kar pomeni najpozneje do \_\_\_\_\_\_\_\_\_\_\_\_\_\_\_\_\_\_\_\_\_.

Obdobje upravičenih stroškov se začne z datumom objave javnega razpisa v Uradnem listu RS in traja za vzdrževanje in upravljanje sistema do \_\_\_\_\_\_\_\_\_\_\_\_\_\_\_\_.

Če so dela zaključena pred izdajo sklepa o izboru, ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

Datum zaključka spremljanja operacije je za vzdrževanje in upravljanje sistema \_\_\_\_\_\_\_\_\_\_\_\_\_\_\_.

Namen, cilji, ciljne skupine, aktivnosti, rezultati, finančni načrt in povzetek operacije so opredeljeni v vlogi, ki je Priloga 1 te pogodbe in njen sestavni del.

O doseganju rezultatov upravičenec poroča ministrstvu ob predložitvi vsakega Zahtevka za izplačilo.

1. POGODBENA VREDNOST IN FINANČNI NAČRT
2. člen

Ministrstvo po izvedenem javnem razpisu in na podlagi sklepa o izboru št. \_\_\_\_\_\_\_\_\_\_ z dne \_\_\_\_\_\_\_\_\_\_ upravičencu dodeli sredstva za financiranje skupnih upravičenih stroškov operacije »Naziv operacije«, v višini \_\_\_\_\_\_\_\_\_\_ EUR (z besedo \_\_\_\_\_\_\_\_\_\_ EUR) za vzdrževanje in upravljanje sistema na njegov TRR odprt pri banki\_\_\_\_\_\_\_\_\_\_\_\_\_\_.

Sredstva financiranja za vzdrževanje in upravljanje sistema so zagotovljena na proračunskih postavki:

- PP 231671 \_\_\_\_\_\_\_\_\_\_\_\_\_\_\_\_\_ EUR – proračun Republike Slovenije (100 %)

Neupravičeni stroški, ki so nastali s kršitvijo predpisov ali te pogodbe, niso predmet financiranja po tej pogodbi. Če je upravičenec prejel sredstva, ki niso predmet financiranja po tej pogodbi, jih mora vrniti v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

Številka projekta v Nacionalnem razvojnem programu (NRP): XXXXXXXX

Sredstva za financiranje ne predstavljajo državne pomoči. Upravičenec (in vse stranke konzorcijskega sporazuma) bo(do) moral(i) vse poslovne dogodke, ki se nanašajo na operacijo, evidentirati na ločenem stroškovnem mestu. To velja tudi za morebitne dodatne prihodke, ki bi lahko izvirali iz nadomestil za stroške opravljenih storitev, vendar le tistih, ki niso vključeni v financiranje po tem javnem razpisu, so pa neposredno povezani z predmetom pogodbe. Upravičenec bo moral nakazila drugim strankam konzorcijskega sporazuma tudi evidentirati na ločenem stroškovnem mestu (v skladu s konzorcijskim sporazumom).

Ministrstvo si pridržuje pravico, da glede na razpoložljiva proračunska sredstva od upravičenca zahteva prilagoditev dinamike sofinanciranja in višino financiranja operacije.

1. člen

Ministrstvo se obveže upravičencu financirati upravičene stroške v višini izkazanih in plačanih javnih upravičenih izdatkov, vendar največ do pogodbeno dogovorjenega zneska, opredeljenega v tej pogodbi, pod pogoji v tej pogodbi.

Finančni viri za celotno obdobje financiranja operacije po posameznih letih so naslednji:

|  |  |  |  |  |  |  |  |
| --- | --- | --- | --- | --- | --- | --- | --- |
| Finančni viri (v EUR) | Leto 2025 | Leto 2026 | Leto 2027 | Leto 2028 | Leto 2029 | Leto 2030 | Skupaj |
| Proračun Republike Slovenije |  |  |  |  |  |  |  |

1. člen

Dodeljena sredstva so namenska in jih sme upravičenec uporabljati izključno v skladu s pogoji, navedenimi v sklepu ministrstva o izboru, javnem razpisu, razpisni dokumentaciji in v tej pogodbi, sicer gre za neupravičene stroške. V primeru ugotovljene nenamenske porabe sredstev je upravičenec dolžan vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. UPRAVIČENI STROŠKI IN IZDATKI
2. člen

Upravičeni stroški po tej pogodbi, kot izhajajo iz vloge upravičenca, so:

* + - stroški opredmetenih osnovnih sredstev, neopredmetenih sredstev ali stroški uporabe opredmetenih osnovnih in neopredmetenih sredstev;
    - stroški plač in povračil stroškov v zvezi z delom;
    - posredni stroški v višini do 7 % upravičenih neposrednih stroškov;
    - stroški informiranja in komuniciranja;
    - stroški storitev zunanjih izvajalcev.

DDV ni upravičen strošek.

Pri tem stroški projektiranja, dokumentacije in nadzora, ne glede na to ali so zajeti v stroških plač in povračil stroškov v zvezi z delom ali v stroških storitev zunanjih izvajalcev, v skupni višini ne smejo presegati 10 % celotne vrednosti operacije.

Upravičeni stroški se presojajo, določajo in dokazujejo v skladu z določili javnega razpisa ter razpisne dokumentacije. Stroški, ki niso opredeljeni kot upravičeni, so neupravičeni stroški operacije in niso upravičeni do financiranja.

1. člen

Upravičenec upravičenost stroškov v posameznem obdobju financiranja dokazuje z dokazili o doseženih rezultatih, ki so bili načrtovani in potrjeni v vlogi za sofinanciranje po posameznih kategorijah in vrstah stroškov, in sicer:

* dokazila o upravičenosti stroška: dokazila so verodostojne listine (pogodbe, dokazila o opravljenem postopku in druge podlage za izstavitev računa);
* dokazila o opravljeni storitvi ali dobavi blaga;
* računi ali eRačuni oziroma verodostojne knjigovodske listine;
* dokazila o plačilu (izjeme so določene v vsakokrat veljavnem ZIPRS).
* dokazila na podlagi navodil ministrstva, ki je izvedlo javni razpis (navodila za prijavitelje),
* vmesna poročila in končno poročilo o izvajanju operacije.

Če upravičenec v roku ne predloži vseh zahtevanih dokazil o upravičenosti stroškov, ministrstvo zavrne zahtevek za izplačilo, v primeru tovrstnih ponavljajočih se kršitev, kot so navedena v prejšnjem stavku, pa zadrži izplačevanje sredstev sofinanciranja.

1. ZAHTEVKI ZA IZPLAČILO
2. člen

Osnova za izplačilo sredstev za financiranje upravičenih stroškov so Zahtevki za izplačilo, ki se izstavljajo:

- v vsakem letu do 20. 11. za tekoče leto.

Zadnji zahtevek je treba predložiti do 31. 10. 2030.

1. člen

Po predvideni dinamiki financiranja operacije, navedene v vlogi upravičenca št. …………………., se upravičenec zavezuje, da bo v posameznih proračunskih letih izvajanja operacije ministrstvu izstavil zahtevke za izplačilo v naslednjih maksimalnih letnih zneskih:

|  |  |
| --- | --- |
| Leto | SKUPAJ OPERACIJA |
| 2025 | EUR |
| 2026 | EUR |
| 2027 | EUR |
| 2028 | EUR |
| 2029 | EUR |
| 2030 | EUR |
| SKUPAJ  VREDNOST | EUR |

Dinamika financiranja se lahko v primeru utemeljenih razlogov na strani upravičenca, in če ima ministrstvo na razpolago prosta proračunska sredstva v skladu z veljavnim ZIPRS, na pisni predlog upravičenca spremeni s sklenitvijo pisnega dodatka k pogodbi.

Zahtevku je treba priložiti:

* vmesno ali končno poročilo o izvajanju operacije,
* račun ali eRačun oziroma verodostojne knjigovodske listine,
* dokazilo o plačilu (izjeme so določene v vsakokrat veljavnem ZIPRS),
* dokazila o upravičenosti stroškov v skladu z 11. členom te pogodbe in
* poročilo o doseganju kazalnikov učinka.

Zahtevke mora podpisati pooblaščena oseba upravičenca.

Za namene dodatnega preverjanja upravičenosti stroškov s strani ministrstva ali drugega pristojnega organa mora upravičenec na poziv ministrstva ali drugega pristojnega organa predložiti še dodatna dokazila o upravičenosti stroškov.

Pogodbeni stranki se dogovorita, da se dodatno preverjanje zahtevka opravi skladno z vsakokratno veljavnimi navodili pristojnih organov ali institucij.

Ministrstvo lahko od upravičenca zahteva dodatna pojasnila, ki dokazujejo upravičenost nastanka stroška za izvedbo operacije, če ministrstvo ali drug pristojen organ ob pregledu zahtevka za izplačilo ne ugotovi neposredne povezave med nastankom priglašenega stroška in izvedbo operacije. Če se ob pregledu zahtevka ugotovi, da upravičenec uveljavlja stroške, ki niso upravičeni stroški operacije, ministrstvo zavrne zahtevek in o tem obvesti upravičenca.

1. PLAČILNI ROKI
2. člen

Ministrstvo se obveže, da bo odobrena sredstva plačalo skladno z veljavnim zakonom, ki ureja izvrševanje proračuna Republike Slovenije (Zakon o izvrševanju proračuna Republike Slovenije), v roku 30 po prejemu pravilno izstavljenega zahtevka in potrjene dokumentacije (popolnega ZZI-ja), ki izkazuje nastanek upravičenih stroškov, ter v okviru razpoložljivih proračunskih sredstev za to operacijo, in sicer na transakcijski račun upravičenca.

1. SPREMLJANJE POGODBE PO ZAKLJUČKU OPERACIJE
2. člen

Upravičenec jamči in se zavezuje, da v času trajanja te pogodbe in ob smiselnem upoštevanju 65. člena Uredbe 2021/1060 ali predpisom, ki jo bo nadomestil, v nadaljnjem v (5) petih / (3) treh letih (v primeru mikro, malih in srednjih podjetij, v nadaljevanju: MSP, kjer operacija ohranja naložbe in delovna mesta)[[1]](#footnote-2) po zaključku operacije ne bo opustil ali premestil proizvodne dejavnosti iz regije na ravni NUTS 2, v kateri je prejel sedstva, spremenil lastništva nad infrastrukturo, ali izvedel ali dopustil bistvene spremembe, ki bi vplivale na njen značaj, cilje ali pogoje izvajanja, zaradi česar bi se razvrednotili prvotni cilji operacije. V nasprotnem primeru lahko ministrstvo od pogodbe odstopi in zahteva vračilo vseh izplačanih sredstev ali sorazmeren del izplačanih sredstev, če je s vračilom sorazmernega dela mogoče doseči vsaj delni cilj operacije, upravičenec pa mora vrniti vsa prejeta sredstva ali sorazmeren del prejetih sredstev po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva poziva na TRR upravičenca do dneva nakazila v dobro proračuna RS.

1. člen

Upravičenec se zavezuje, da bo še 5/3 (pet) (tri) let /leta – v primeru MSP, kjer operacija ohranja naložbe in delovna mesta) od končnega plačila upravičencu - po zaključku operacije ministrstvu dostavljal letna poročila o doseganju rezultatov in izjave, da rezultati operacije ne bodo in niso bili odtujeni, cedirani, zastavljeni, prodani ali uporabljeni za namen, ki ni v povezavi s financirano operacijo, in sicer najpozneje do 28. februarja tekočega leta za preteklo leto.

1. AKTIVNOSTI MINISTRSTVA
2. člen

Ministrstvo se pod pogojem pravilnega in pravočasnega izpolnjevanja pogodbenih obveznosti s strani upravičenca obveže upravičencu financirati operacijo v višini izkazanih upravičenih stroškov največ do pogodbene vrednosti iz prvega odstavka 7. člena te pogodbe, vse v okviru razpoložljivih proračunskih sredstev.

Ministrstvo je dolžno upravičencu na njegovo pisno zaprosilo pravočasno zagotoviti informacije in pojasnila v zvezi z obveznostmi iz te pogodbe najpozneje pa v desetih (10) delovnih dneh.

1. člen

Ministrstvo ali drug pristojen organ spremlja in nadzira izvajanje te pogodbe ter namensko porabo sredstev. Ministrstvo lahko za spremljanje, nadzor in evalvacijo operacije ter porabo proračunskih sredstev angažira tudi zunanje izvajalce ali pooblasti druge organe ali institucije na podlagi izvedenega javnega naročila ali neposredne pogodbe v primeru uporabe izjeme od javnega naročanja, ki razpolagajo s strokovnimi znanji, s katerimi pristojni organ ne razpolaga in ne gre za izvedbo nalog, ki spadajo v izvirno pristojnost organa.

1. člen

V primeru odkritja nepravilnosti pri izvajanju operacije oziroma te pogodbe ministrstvo:

* začasno ustavi izplačila sredstev dokler se nepravilnost ali sum goljufije ne ovrže in/ali
* zahteva vračilo neupravičeno izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS, in/ali
* zniža višino sredstev glede na resnost kršitve.

V kolikor je pri upravičencu bil potrjen sum goljufije in je bil spoznan za krivega s pravnomočno sodno odločbo se tak upravičenec še 3 leta po pravnomočnosti sodbe ne more prijaviti na razpise ministrstva.

Če ministrstvo ali drug organ iz 32. člena te pogodbe presodi, da je v zvezi z izvedbo te pogodbe ali operacije podan sum storitve kaznivega dejanja zoper gospodarstvo, kot opredeljenega v Kazenskem zakoniku (Uradni list RS, št. 50/12 – uradno prečiščeno besedilo, s spremembami in dopolnitvami; v nadaljnjem besedilu: KZ-1), lahko ministrstvo zadrži izplačilo sredstev do odločitve pristojnega organa glede obstoja kaznivega dejanja na škodo gospodarstva. Ministrstvo izplačilo sredstev vselej zadrži, kadar je v zvezi z izvedbo te pogodbe ali operacije podan sum storitve kaznivega dejanja iz 228. člena KZ-1 (poslovna goljufija), 229. člena KZ-1 ali 230. člena KZ-1 (preslepitev pri pridobitvi in uporabi posojila ali ugodnosti). V primeru, da se sum storitve kaznivega dejanja po naravi stvari nanaša na izvedbo operacije kot celote, se zadržanje izplačila sredstev izvede glede celotne operacije. V primeru, da je s sumom storitve kaznivega dejanja obremenjen del operacije, ter njegova izvedba ni ključna za dosego ciljev ali rezultatov operacije, se zadržanje izplačila sredstev izvede glede dela operacije. Pogodbeni stranki sta soglasni, da ministrstvo do ugotovitve pristojnega organa glede obstoja kaznivega dejanja ni v zamudi z izpolnitvijo obveznosti po tej pogodbi.

1. člen

Če se po izplačilu sredstev ugotovi, da so bila sredstva izplačana neupravičeno, ministrstvo:

- za znesek neupravičeno izplačanih sredstev zmanjša naslednji zahtevek (ali več zahtevkov) nepovratnih sredstev, če se nepravilnost ugotovi med izvajanjem pogodbe oziroma še pred končnim povračilom sredstev, ali

- zahteva vračilo neupravičeno izplačanih sredstev na podlagi zahtevka za vračilo, upravičenec pa mora vrniti neupravičeno izplačana sredstva v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Predmet zahtevka po tej alinei so tudi neupravičeno izplačana sredstva, ki niso bila v celoti poračunana po prvi alinei tega člena.

1. člen

Če med izvajanjem operacije nastopijo okoliščine, ki bi vplivale na sklenitev pogodbe o financiranju na način, da se ta ne bi sklenila, če bi te okoliščine obstajale ob njenem sklepanju, lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. OBVEZNOSTI UPRAVIČENCA
2. člen

Upravičenec se zavezuje, da bo izvedba operacije, ki je predmet financiranja po tej pogodbi, pravilna, zakonita, gospodarna in učinkovita, sicer gre za bistveno kršitev te pogodbe.

Upravičenec bo izvedel operacijo skladno z dokumenti in navodili, navedenimi v 3. in 4. členu pogodbe in veljavnimi v času izvedbe posameznih aktivnosti operacije. V primeru dvoma o vsebini navedenih dokumentov ali predpisov oziroma negotovosti glede pravilne izpolnitve svojih obveznosti po teh je upravičenec dolžan na ministrstvo podati pisno zaprosilo za pojasnila v zvezi z obveznostmi. Ministrstvo je dolžno v roku petnajst (15) dni pisno odgovoriti na vprašanja upravičenca.

1. člen

Upravičenec je odgovoren za zakonito, gospodarno in namensko porabo dodeljenih sredstev in s podpisom te pogodbe potrjuje in jamči, da:

* je seznanjen z dejstvom, da se uporabi pavšalni znesek ali ekstrapolirani finančni popravek v primerih, ko zneska neupravičenih izdatkov ni mogoče natančno določiti;
* so pogodbo in vse druge listine v zvezi s to pogodbo podpisale osebe, ki so vpisane v poslovni register Republike Slovenije (v nadaljnjem besedilu: ePRS) kot zakoniti zastopniki upravičenca za tovrstno zastopanje, oziroma druge osebe, ki jih je za to pooblastila oseba, vpisana v ePRS oziroma pooblaščene osebe (v primeru oseb javnega prava);
* je ministrstvo seznanil z vsemi dejstvi, podatki in okoliščinami, ki so mu bili znani ali bi mu morali biti znani in ki bi lahko vplivali na odločitev ministrstva o sklenitvi te pogodbe;
* je upravičenec dolžan pred sklenitvijo pogodb o oddaji javnega naročila, od ponudnika pridobiti izjavo o lastniški strukturi (glej Zakon o integriteti in preprečevanju korupcije);
* so vsi podatki, ki jih je posredoval ministrstvu v zvezi s to pogodbo, ažurni, resnični, veljavni, popolni in nespremenjeni tudi v času njene sklenitve.

Kršitve jamstev iz prejšnjega odstavka so bistvene kršitve pogodbe. V primeru takih kršitev ministrstvo lahko odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Upravičenec se zavezuje, da bo:

* sredstva, pridobljena po tej pogodbi, porabil namensko in izključno za upravičene stroške izvajanja operacije, katere financiranje je predmet te pogodbe, vse v skladu s to pogodbo;
* v roku 8 (osmih) dni od nastanka spremembe pisno obvestil ministrstvo o vseh statusnih spremembah, kot so sprememba sedeža ali dejavnosti, sprememba pooblaščenih oseb in zakonitih zastopnikov, sprememba deleža ustanoviteljev, družbenikov ipd. ali druge spremembe deležev, ki bi kakorkoli spremenile status upravičenca;
* ministrstvu v postavljenem roku dostavljal zahtevana pojasnila v zvezi z operacijo in med delovnim časom omogočal dostop v objekte z namenom izvajanja pregledov, povezanih z operacijo - predložil dokazila o upravičenosti stroškov v določenem roku;
* izpolnil obveznosti v rokih, določenih za izpolnitev posameznih obveznosti;
* upošteval dodatna navodila oziroma spremembe navodil in zahtev ministrstva glede informiranosti, priprave zahtevkov za financiranje in poročil, ki jih ministrstvo sprejme v skladu z vsakokratno veljavnimi predpisi;
* ministrstvo sprotno pisno obveščal o dogodkih, zaradi katerih je podaljšano ali onemogočeno izvajanje operacije;
* za operacijo vodil ustrezno ločen knjigovodski sistem oziroma ustrezno knjigovodsko evidenco;
* zagotavljal revizijsko sled in hranil vso dokumentacijo v zvezi z operacijo, potrebno za zagotovitev ustrezne revizijske sledi v skladu z veljavnimi predpisi;
* upošteval vsakokratno veljavno zakonodajo s področja integritete in preprečevanja korupcije;
* ob zadnjem zahtevku za izplačilo ministrstvu dostavil končno poročilo o zaključku operacije;
* še 5 (pet)/3 (tri) (v primeru MSP, kjer operacija ohranja naložbe in delovna mesta) let/leta po zaključku operacije ministrstvu letno v postavljenem roku pisno poročal o rezultatih, opredeljenih v tej pogodbi;
* ne bo odstopil terjatve do ministrstva tretjim osebam ali le to zastavil, cediral in podobno;
* rezultate dokončane operacije uporabljal v skladu z namenom financiranja;
* subjektom, naštetim v 30. členu te pogodbe, omogočil nadzor nad izvajanjem operacije;
* v postopkih nadzora ali revizij operacije navajal vsa dejstva in predložil dokaze, ki bi lahko vplivali na pravilnost ugotovitev v navedenih postopkih;
* si prizadeval morebitne spore urediti s podajo predloga ministrstvu za sklenitev dodatka k tej pogodbi;
* spoštoval pravila javnega naročanja ter temeljna načela javnega naročanja:   
  - načelo gospodarnosti, učinkovitosti in uspešnosti;   
  - načelo zagotavljanja konkurence med ponudniki;   
  - načelo transparentnosti javnega naročanja;   
  - načelo enakopravne obravnave ponudnikov ter   
  - načelo sorazmernosti;
* z namenom spoštovanja pravil javnega naročanja ter uporabe temeljnih načel javnega naročanja izvedel povpraševanje na trgu na naslednji način:   
  - postopek povpraševanja izvede pri vsaj treh ponudnikih ali   
  - postopek povpraševanja izvede po internih navodilih, kadar so le-ta enaka ali strožja od temeljnih načel, na katerih temelji javno naročanje;
* za zagotovitev ustrezne revizijske sledi iz prejšnje alineje izkazal postopek preverjanja cen na trgu oziroma pojasnil izveden postopek povpraševanja na trgu in pri tem uporabi obrazec v Prilogi 6: Vzorec zaznamka o preverjanju cen na trgu iz razpisne dokumentacije;
* pri izbiri (pod)izvajalca/dobavitelja upošteval, da so pozvani ponudniki usposobljeni/registrirani za izvedbo/dobavo predmeta javnega naročila in
* v navedenem obrazcu v Prilogi 6: Vzorec zaznamka o preverjanju cen na trgu iz razpisne dokumentacije opisal naslednje postopke, ki jih je izvedel: navesti je potrebno, na kakšen način je bilo povpraševanje izvedeno ter pri katerih ustreznih ponudnikih se je povpraševanje izvedlo, kateri ponudnik je ponudbo dejansko poslal, izbrana ponudna ter pojasnilo izbora. Potrebno je navesti tudi kriterij za izbor. V primeru poizvedbe pri manj kot treh ponudnikih je nujna utemeljitev.

V primeru neizpolnjevanja pogodbenih zavez upravičenca iz prejšnjega odstavka ministrstvo določi upravičencu rok za odpravo nepravilnosti, kadar gre za neizpolnjevanje pogodbenih zavez, ki jih je mogoče odpraviti. Če upravičenec kljub pozivu ministrstva pomanjkljivosti ne odpravi v postavljenem roku, ki je naveden v pozivu za odpravo nepravilnosti, ministrstvo lahko odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

Če ministrstvo v času izvajanja pogodbe ugotovi, da se dodeljena sredstva uporabljajo nenamensko ali so dodeljena sredstva odtujena ali so bila upravičencu dodeljena neupravičeno ali je bila ugotovljena goljufija, prekine izplačevanje sredstev in/ali odstopi od pogodbe, upravičenec pa mora v primeru odstopa vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Če upravičenec naknadno (v času izvajanja operacije) ugotovi, da v pogodbeno določenem roku oziroma s proračunsko predvidenimi sredstvi ne bo mogel izvesti dogovorjenega obsega operacije, je dolžan o razlogih za zamudo oziroma nezmožnosti izpolnitve pogodbe z ustrezno obrazložitvijo pisno obvestiti ministrstvo takoj, ko nastopijo ti razlogi, najpozneje pa v roku petnajst (15) dni od njihovega nastanka.

Na podlagi upravičenčeve obrazložitve iz prejšnjega odstavka ministrstvo odloči, ali bo spremembo pogodbe odobrilo in k pogodbi sklenilo dodatek ali bo od pogodbe odstopilo.

Ministrstvo lahko odstopi od pogodbe:

* če upravičenec ne ravna skladno s prvim odstavkom tega člena;
* če pisno obvestilo upravičenca iz prvega odstavka tega člena prejme po poteku pogodbeno določenega roka;
* če med izvajanjem operacije pride do okoliščin, ki bi vplivale na ocenjevanje vloge na način, da se ta ne bi sklenila, če bi te okoliščine obstajale ob njenem ocenjevanju.

V primeru odstopa od pogodbe ministrstvo zahteva vrnitev izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Če je v času veljavnosti pogodbe nad upravičencem začet postopek zaradi insolventnosti ali postopek prisilnega prenehanja, je upravičenec dolžan o postopku takoj obvestiti ministrstvo. Z dnem objave sklepa o začetku postopka iz prejšnje povedi upravičenec nima več pravic po tej pogodbi, razen če je sklep razveljavljen ali postopek končan na način, da lahko upravičenec posluje dalje. V vsakem primeru lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila, na TRR upravičenca do dneva nakazila v dobro proračuna RS.

Če pride do blokade upravičenčevega TRR, je upravičenec dolžan o blokadi takoj obvestiti ministrstvo. V času trajanja blokade upravičenec ni upravičen do sredstev po tej pogodbi. V primeru blokade lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Če pride pri izvajanju operacije do sprememb, ki bistveno vplivajo na realizacijo izvedbe operacije, ki je predmet te pogodbe, je upravičenec dolžan nemudoma oziroma najkasneje v 30 (tridesetih) dneh od nastalih sprememb, o njih obvestiti skrbnika pogodbe, sicer se šteje, da se sredstva uporabljajo nenamensko.

Upravičenec je dolžan vsako finančno, vsebinsko oziroma časovno spremembo, ki bi vplivala ali bi lahko vplivala na cilje, kazalnike ali rezultate operacije pisno obrazložiti in utemeljiti, sicer izgubi pravico do nadaljnjega koriščenja sredstev kohezijske politike. V tem primeru lahko ministrstvo odstopi od pogodbe in zahteva vrnitev izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Stranki sta sporazumni, da o obstoju in ustreznosti obrazložitve spremembe in izkazanosti njene utemeljitve presodi ministrstvo po prostem preudarku.

Upravičenec lahko predčasno odstopi od pogodbe le, če v odstopni izjavi navede utemeljene razloge in njihovo utemeljenost potrdi ministrstvo. Upravičenec v tem primeru izgubi pravico do financiranja, razen v delu upravičenih stroškov, vezanih na že izpeljane aktivnosti operacije. Upravičenec je v tem primeru dolžan podati končno poročilo o operaciji ter izpolniti cilje in kazalnike, sicer je celotna operacija neupravičena do financiranja. V tem primeru lahko ministrstvo zahteva vrnitev izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Če delna realizacija operacije za ministrstvo ni smiselna (nedoseganje rezultatov), ministrstvo odstopi od pogodbe, upravičenec pa mora vrniti vsa prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

V primeru predčasnega odstopa upravičenca od pogodbe brez utemeljenih razlogov mora upravičenec vrniti vsa prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. NADZOR NAD PORABO SREDSTEV
2. člen

Upravičenec je za potrebe nadzora in spremljanja porabe sredstev ter doseganja zastavljenih ciljev dolžan ministrstvu, organu za računovodenje, revizijskemu organu, drugim nadzornim organom omogočiti dostop do celotne dokumentacije operacije, vključno z dokumentacijo o izbiri izvajalcev na način, da sta vsak čas možna kontrola izvajanja operacije in vpogled v dokumentacijo v vsaki točki operacije.

Nadzor se izvaja z revizijskimi pregledi ob smiselni uporabi 48. člena Uredbe 2021/1060/EU oziroma predpisa, ki bi jo nadomestil, in internih pravil revizijskih organov ter s kontrolami na kraju samem ob smiselni uporabi 72. v zvezi s 74. členom Uredbe 2021/1060/EU oz. predpisa, ki bi jo nadomestil.

.

Če je upravičenec prejel sredstva, za katera se pozneje pri nadzoru nad porabo proračunskih sredstev, dodeljenih za operacijo, izkaže, da jih je prejel neupravičeno, ministrstvo zahteva vrnitev dodeljenih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Če se po zaključku operacije izkaže, da je celotna vrednost skupnih upravičenih stroškov nižja od navedene v tej pogodbi, se znesek financiranja v skladu z določili te pogodbe zniža na dejansko vrednost skupnih upravičenih stroškov, upravičenec pa mora presežek sredstev vrniti v roku 30 (tridesetih) dni od prejema pisnega poziva ministrstva, povečan za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Revizijski organ ali drugi organi, ki izvajajo nadzor, pri opravljanju nadzora niso vezani na predhodne ugotovitve ministrstva glede upravičenosti izplačil ali izpolnjevanja pogodbenih obveznosti ter lahko v okviru naknadnega nadzora samostojno oziroma neodvisno od prejšnjih ugotovitev ministrstva ugotavljajo in ugotovijo, da so bila sredstva izplačana neupravičeno ali da so bile kršene pogodbene obveznosti.

1. NEPRAVILNOSTI PRI IZVAJANJU OPERACIJE
2. člen

Pogodbeni stranki se dogovorita, da za nepravilnost pri izvajanju operacije in posledično te pogodbe šteje tudi vsaka kršitev prava EU ali nacionalnega prava, ki je posledica delovanja, dopustitve ali opustitve s strani upravičenca.

Nepravilnost lahko ugotovijo: skrbnik pogodbe oziroma oseba, ki opravlja upravljalna preverjanja ob smiselnem upoštevanju 72. v zvezi s 74. členom Uredbe 2021/1060/EU oziroma predpisa, ki bi jo nadomestil, Komisija za preprečevanje korupcije ali drug pristojen organ.

Ugotovljene nepravilnosti, ki izhajajo iz poročil kontrolnih in nadzornih organov (kot je npr. Urad RS za nadzor proračuna), predstavljajo bistveno kršitev pogodbe in podlago za vračilo sredstev in/ali za določitev finančnega popravka.

1. člen

Upravičenec se zaveže izvršiti finančne popravke v višini in rokih, kot izhajajo iz končnih poročil organa upravljanja, ministrstva, revizijskega organa, Računskega sodišča RS ali drugega pristojnega organa, oziroma najpozneje v 30 (tridesetih) dneh od prejema poziva za vračilo sredstev na način in v višini, določeni v končnem poročilu. Izvršitev celotnega finančnega popravka v določenem roku je bistvena sestavina te pogodbe.

1. člen

Pogodbeni stranki sta sporazumni, da lahko ministrstvo, če ugotovi nepravilnosti pri izvajanju predpisov EU in/ali nacionalnih predpisov glede postopkov upravičenca pri oddaji javnih naročil v zvezi z operacijo, izreka finančne popravke zaradi neupoštevanja veljavnih pravil o javnem naročanju.

1. PROTIKORUPCIJSKA KLAVZULA IN PREPOVED POSLOVANJA Z MINISTRSTVOM
2. člen

Če kdo v imenu ali na račun upravičenca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

Če se ugotovi, da za upravičenca obstaja prepoved poslovanja iz 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri) oziroma smiselno enake določbe predpisa, ki bo nadomestil citirani zakon, je ta pogodba nična.

Če se ugotovi, da je ta pogodba nična, mora vsaka pogodbena stranka vrniti drugi vse, kar je na podlagi pogodbe prejela – upravičenec mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Stranka, ki je kriva za ničnost pogodbe, odgovarja drugi stranki tudi za škodo zaradi ničnosti pogodbe.

1. PREPOVED DVOJNEGA FINANCIRANJA
2. člen

Upravičenec s podpisom te pogodbe jamči, da za stroške, ki so predmet financiranja, ni prejel drugih sredstev iz državnega proračuna, proračuna lokalnih skupnosti, proračuna EU ali drugih javnih virov.

Če se ugotovi, da je upravičenec že prejel tudi druga sredstva iz prvega odstavka ali so mu bila odobrena, ne da bi o tem do sklenitve te pogodbe pisno obvestil ministrstvo, lahko ministrstvo odstopi od te pogodbe ter zahteva vrnitev sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. VAROVANJE OSEBNIH PODATKOV IN POSLOVNIH SKRIVNOSTI
2. člen

Pogodbeni stranki se zavezujeta k varovanju osebnih podatkov in poslovnih skrivnosti v skladu z vsakokratno veljavnim predpisom, ki ureja varstvo osebnih podatkov in poslovnih skrivnosti, predvsem z Zakonom o varstvu osebnih podatkov (Uradni list RS, št. 163/22), Zakon o poslovni skrivnosti (Uradni list RS, št. 22/19).

Upravičenec je dolžan zagotoviti, da vsaka oseba, ki bo pri njem zbirala, obdelovala ali kako drugače dostopala do osebnih podatkov (vključno pri delu z informacijskim sistemom organa upravljanja), predhodno predloži podpisano izjavo o varovanju osebnih podatkov.

Ministrstvo na podlagi 69. člena in Priloge XVII Uredbe 2021/1060/EU obdeluje osebne podatke izključno za namen revizij in nadzora ter za zagotovitev primerljivih informacij o porabi sredstev v zvezi z operacijo. V ta namen bo moral upravičenec pri izvajanju operacije zagotoviti podatke o dejanskih lastnikih upravičenca ali izvajalca, kot so opredeljeni v točki 6 člena 3 Direktive 2015/849/EU, in sicer imena in priimke, datume rojstva in identifikacijske številke za DDV ali davčne identifikacijske številke.

Upravičenec, ki je skladno z zakonom, ki ureja preprečevanje pranja denarja in financiranja terorizma, zavezan k vpisu podatkov v Register dejanskih lastnikov (v nadaljnjem besedilu: Register), ki ga vodi Agencija Republike Slovenije za javnopravne evidence in storitve (AJPES), s podpisom pogodbe o sofinanciranju zagotavlja, da so v Registru vpisani podatki o njegovih dejanskih lastnikih. Upravičenec, ki skladno z zakonom, ki ureja preprečevanje pranja denarja in financiranja terorizma, ni zavezan k vpisu podatkov v Register, bo moral na poziv ministrstva in v roku, postavljenem v pozivu, ministrstvu posredoval točne, popolne in posodobljene podatke o njegovih dejanskih lastnikih.

Upravičenec bo moral na poziv ministrstva in v roku, postavljenem v pozivu, ministrstvu posredoval točne, popolne in posodobljene podatke o dejanskih lastnikih izvajalcev. Upravičenec bo moral izvajalce seznaniti z obveznostjo zagotavljanja podatkov o njihovih dejanskih lastnikih, prav tako bo moral vse z njim povezane fizične osebe, ki bodo sodelovale pri izvajanju operacije in katerih osebni podatki se bodo obdelovali, obvestiti, da bo obdeloval njihove osebne podatke ter jih seznaniti s pravno podlago za obdelavo.

1. HRAMBA DOKUMENTACIJE O OPERACIJI
2. člen

Upravičenec mora hraniti vso dokumentacijo v zvezi z operacijo v skladu z vsakokratno veljavnimi predpisi, ki urejajo varstvo dokumentarnega in arhivskega gradiva, še pet (5) let po njenem zaključku, in sicer za potrebe revizije oziroma kot dokazila za potrebe prihodnjih preverjanj.

V primeru neskladja rokov se smiselno upoštevajo določila Uredbe 2021/1060/EU.

Upravičenec mora zagotoviti dostopnost do vseh dokumentov o izdatkih operacije za obdobje petih let od 31. decembra leta, v katerem je ministrstvo opravilo zadnje plačilo upravičencu, če ni drugače določeno z 82. členom Uredbe 2021/1060/EU oziroma predpisom, ki bi jo nadomestil. O natančnem datumu za hrambo dokumentacije bo upravičenec po končani operaciji pisno obveščen s strani ministrstva.

Če upravičenec ravna v nasprotju z obveznostmi po tem členu, ministrstvo odstopi od pogodbe in zahteva vračilo vseh izplačanih sredstev ali njihov sorazmeren del, upravičenec pa mora vrniti vsa prejeta sredstva ali njihov sorazmeren del po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. SKRBNIKI POGODB
2. člen

Skrbnik pogodbe skrbi za pravilno, pravočasno, zakonito, gospodarno in učinkovito izvedbo operacije.

Skrbnik pogodbe in ostali udeleženci v postopkih izvajanja spremljanja, nadzora in evalvacije aktivnosti kohezijske politike po tej pogodbi so zavezani k varovanju poslovnih skrivnosti oziroma zaupnih podatkov, do katerih dostopajo v teh postopkih, skladno z zakonom, ki ureja varstvo osebnih podatkov.

Skrbnik pogodbe na strani ministrstva je [IME, PRIIMEK, NAZIV, TEL. ŠT., E-MAIL], v primeru odsotnosti ga nadomešča njegov namestnik [IME, PRIIMEK, NAZIV, TEL. ŠT., E-MAIL].

Skrbnik pogodbe na strani upravičenca je [IME, PRIIMEK, NAZIV, TEL. ŠT., E-MAIL], v primeru odsotnosti ga nadomešča njegov namestnik [IME, PRIIMEK, NAZIV, TEL. ŠT., E-MAIL].

1. SKUPNE DOLOČBE
2. člen

Po tej pogodbi se financirajo le upravičeni stroški izvedbe operacije »Naziv operacije« pod pogoji in zavezami, navedenimi v tej pogodbi, katerih neizpolnjevanje ali nedoseganje predstavlja bistveno kršitev te pogodbe.

Če se je operacija začela izvajati pred predložitvijo vloge za financiranje, ministrstvo pred odobritvijo prvega zahtevka za izplačilo iz proračuna preveri skladnost izvajanja operacije z relevantno zakonodajo tudi za obdobje pred opravljenim izborom oziroma pred sklenitvijo pogodbe o financiranju. V primeru odkritja kršitev ministrstvo določi rok za odpravo kršitve, v primeru neodprave kršitve pa lahko od te pogodbe odstopi s pisno izjavo.

V primeru bistvene kršitve te pogodbe s strani upravičenca ministrstvo določi rok za odpravo kršitve, v primeru neodprave kršitve pa lahko odstopi od pogodbe in zahteva vračilo vseh izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

Ministrstvo lahko odstopi od pogodbe ter zahteva vračilo izplačanih sredstev, povečanih za zakonske zamudne obresti od dneva nakazila na TRR upravičenca do dneva nakazila v dobro proračuna RS, v posebnih primerih, določenih s to pogodbo, in v vseh drugih primerih kršitev pogodbenih obveznosti ali obveznosti, določenih v javnem razpisu, razpisni dokumentaciji, drugem predpisu ali dokumentu s področja izvajanja evropske kohezijske politike, kakor tudi v primerih določenih z Obligacijskim zakonikom ali drugim predpisom. V primeru, da ministrstvo odstopi od pogodbe, se glede pravnih učinkov odstopa upoštevajo določbe Obligacijskega zakonika glede odstopnega upravičenja.

V primerih, ko lahko ministrstvo odstopi od pogodbe ter zahteva vračilo izplačanih sredstev, lahko po svoji presoji alternativno, kumulativno ali zaporedoma enostransko uveljavlja tudi naslednja upravičenja:

* začasno zadržanje izplačila dela ali vseh zahtevanih sredstev,
* delna zavrnitev zahtevka za izplačilo oziroma zmanjšanje zahtevka za izplačilo za sporni del,
* zavrnitev celotnega zahtevka za izplačilo ter posledično neizplačilo sredstev,
* zahtevek za vračilo dela ali vseh izplačanih sredstev (brez odstopa od pogodbe),
* izrek finančnega popravka.

V primeru, da ministrstvo upravičencu izstavi zahtevek za vračilo sredstev, ne glede na pravni temelj, je ministrstvo upravičeno tudi do zakonskih zamudnih obresti od dneva nakazila sredstev na TRR upravičenca do dneva njihovega nakazila v dobro proračuna RS.

1. SPREMEMBE POGODBE
2. člen

Spremembe te pogodbe so mogoče s sklenitvijo pisnega dodatka k pogodbi (aneks), ki ga skleneta pogodbeni stranki pred iztekom veljavnosti te pogodbe.

Če upravičenec na poziv ministrstva v roku 15 (petnajstih) dni od prejema poziva ne sklene dodatka k pogodbi, ki ureja spremembe pogodbenih določil glede dinamike plačevanja, skrbnika pogodbe, ali znižanja sredstev financiranja, zagreši bistveno kršitev pogodbe. V tem primeru ima vsaka pogodbena stranka pravico odstopiti od pogodbe, upravičenec pa mora vrniti vsa prejeta sredstva ali njihov sorazmeren del po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. VELJAVNOST POGODBE
2. člen

Pogodba začne veljati z dnem, ko jo podpišeta obe pogodbeni stranki, in velja do izteka vseh rokov, določenih v tej pogodbi, v katerih sta možna nadzor nad pogodbo in izrekanje finančnih sankcij, ki so določene v tej pogodbi, to je še 3 leta po zaključku operacije.

Če bi posamična določba te pogodbe postala neveljavna ali bi bilo pravnomočno ugotovljeno, da je neveljavna, ali je ne bi bilo mogoče izpolniti, preostale določbe in pogodba ne prenehajo veljati, če lahko obstanejo brez neveljavne določbe. V tem primeru se bosta stranki z aneksom k tej pogodbi dogovorili za novo določbo, ki bo po smislu čim bližje neveljavni določbi.

V primeru neizpolnitve obveznosti v roku, ki je s to pogodbo določen kot bistvena sestavina te pogodbe, se ta pogodba šteje za razvezano, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Vendar lahko ministrstvo to pogodbo ohrani v veljavi, če v 30 (tridesetih) dneh po preteku roka pisno izjavi dolžniku, da pogodbo ohranja v veljavi in da zahteva njeno izpolnitev.

1. KONČNE DOLOČBE
2. člen

Pogodbeni stranki soglašata, da bosta nerešena vprašanja in morebitne spore reševali sporazumno. Če sporazumna rešitev spora ni mogoča, je za reševanje sporov pristojno sodišče v Ljubljani.

1. člen

Pogodba je podpisana elektronsko in je sklenjena z dnem podpisa zadnje pogodbene stranke.

ali

Pogodba je sklenjena z dnem podpisa zadnje pogodbene stranke v 5 (petih) enakih izvodih, od katerih prejme ministrstvo 3 (tri) izvode in upravičenec 2 (dva) izvoda. (opcija)

Priloge:

* Priloga 1: Vloga upravičenca

Upravičenec Republika Slovenija

»NAZIV« Ministrstvo za digitalno preobrazbo

Direktor Minister

Kraj in datum Kraj in datum

**Priloga 6: Vzorec zaznamka o preverjanju cen na trgu**

**Zaznamek o preverjanju cen na trgu**

Predmet naročila: .

Povpraševanje je bilo izvedeno:





drugo: ,

dne za projekt .

Opis izvedenega postopka:

[Navesti, pri katerih ustreznih ponudnikih se je povpraševanje izvedlo, kateri ponudnik je ponudbo dejansko poslal, izbrana ponudba ter pojasnilo izbora. Potrebno je navesti tudi kriterij za izbor. V primeru poizvedbe pri manj kot treh ponudnikih je nujna utemeljitev kriterijev za izbor.]

|  |  |
| --- | --- |
| PONUDNIK | Vrednost ponudbe v EUR |
| *[naziv ponudnika]* |  |
| *[naziv ponudnika]* |  |
| *[naziv ponudnika]* |  |


Priloge:


* *[navedite dokumente]*


Povpraševanje izvedel/-la:

*[kraj, datum]*

**Priloga 7: Vzorec ZZI**







1. Priporočilo Komisije z dne 6. maja 2003 o opredelitvi mikro, malih in srednjih podjetij (UL L 124, 20.5.2003, str. 36) [↑](#footnote-ref-2)